Piyush Tiwary's Page - JaiBhojpuri.com\nMaleSiwan, BiharIndia Like 1 member likes this\nBlog PostsDiscussions (3)EventsGroupsPhotosPhoto AlbumsVideos Piyush Tiwary's Likes Piyush Tiwary's Friends\nView All Piyush Tiwary's Discussions\nएगो सवाल सब भोजपुरिया भाई लोग से....\nStarted this discussion. Last reply by Rajeev Kumar Singh Oct 20, 2012. 13 Replies\nजय भोजपुरी....सब भाई बंधू लोग के पियूष तिवारी के प्रणाम बा.....एक बात रुआ सब से जाने के चाहत रहनी हा कि आखिर कहे हमनी के माई भाषा भोजपुरी के आठवीं अनुसूची में जगह नइखे मिळत....नीचे लिखल कुल भाषा…Continue View All\nPiyush Tiwary's Page\nk.narayan liked Piyush Tiwary's discussion एगो सवाल सब भोजपुरिया भाई लोग से....Nov 13, 2012vikas singh liked Piyush Tiwary's discussion एगो सवाल सब भोजपुरिया भाई लोग से....Nov 1, 2012Rajeev Kumar Singh liked Piyush Tiwary's discussion एगो सवाल सब भोजपुरिया भाई लोग से....Oct 22, 2012Rajeev Kumar Singh replied to Piyush Tiwary's discussion एगो सवाल सब भोजपुरिया भाई लोग से...."Peeyush ji Namashkaar,\nHumni ke aapan log jo bhojpuri kshetra se baahar raha ta log, uu log kauna bhasha me baat kara ta log wo cheej ke chodh di, hum tha peechla 4-5 saal me gaaon me dekha taani ki, gaaon ke school me padhane waale master…"Oct 20, 2012ALOK SINGH THE COMMON MAN liked Piyush Tiwary's discussion एगो सवाल सब भोजपुरिया भाई लोग से....Oct 14, 2012Bishwajit yadav liked Piyush Tiwary's discussion एगो सवाल सब भोजपुरिया भाई लोग से....Oct 12, 2012Deepak Sinha liked Piyush Tiwary's discussion एगो सवाल सब भोजपुरिया भाई लोग से....Oct 5, 2012Ashok Kumar liked Piyush Tiwary's discussion एगो सवाल सब भोजपुरिया भाई लोग से....Oct 5, 2012भास्कर रंजन "सूर्य" liked Piyush Tiwary's discussion एगो सवाल सब भोजपुरिया भाई लोग से....Oct 4, 2012Shyam Babu liked Piyush Tiwary's discussion एगो सवाल सब भोजपुरिया भाई लोग से....Oct 3, 2012RAJEEV RANJAN RATHAUR replied to Piyush Tiwary's discussion एगो सवाल सब भोजपुरिया भाई लोग से...."Maithali ke pichhe kahe paral wara uho apne sarir ke ang wate. Tohar bhash naikhe ta kehu ke ta jarur ba....\npl Mr Twari dont tag this type of massege."Oct 1, 2012Sudhir Kumar liked Piyush Tiwary's discussion एगो सवाल सब भोजपुरिया भाई लोग से....Sep 30, 2012samim mohammad liked Piyush Tiwary's discussion एगो सवाल सब भोजपुरिया भाई लोग से....Sep 30, 2012Anoop Srivastava replied to Piyush Tiwary's discussion एगो सवाल सब भोजपुरिया भाई लोग से...."पीयूष जी प्रणाम,\nबहुत गम्भीर सवाल उठवले बानी रउआ आ भाई लोग जउन कारण के साथ जवाब देहले बा ऊहे सही बा । कुल मिला के हर आदमी के अपने व्यक्तिगत स्तर से पहल करे के पड़ी, केहू दुसरा के मुँह तकले कुछु ना होई ....ए विषय पे एइजुक पहिलवों जब जब बतकही भइल बा,…"Sep 20, 2012Rajeev Mishra "राजीव भोजपुरिया" liked Piyush Tiwary's discussion एगो सवाल सब भोजपुरिया भाई लोग से....Sep 19, 2012अभिनन्दन गुप्ता replied to Piyush Tiwary's discussion एगो सवाल सब भोजपुरिया भाई लोग से...."नविन जि के बात से हम सहमत बानि कुछ लोग आपस मे भोजपुरी बोले मे सर्माला और जे भोजपुरी खातिर थोड कर भि देला उ भोजपुरी के देवता बने लागे ला जैसे राजनितिक से जुड्ल आदमी कुछ भोजपुरी गायकऔर सिनेमा बनाये वाला चुछ सीनेमा के हिरो आ चुछ भोजपुरी गाना गावे…"Sep 18, 2012 More... RSS\nVia Swabhimaan Sammelan\nAt 8:03am on April 27, 2012, Brij Kishor Tiwari said… जय भोजपुरी ...जनमदिन के बहुत बहुत बधाई आ शुभकामना .................. At 12:37am on April 27, 2012, शशि कुमार सिंह (SHASHI) said… प्रणाम आ जय भोजपुरी\nAt 10:26am on January 3, 2012, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 6:10pm on December 29, 2011, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी No comments yet!


मोदी के दर्शन कार्यक्रम पुलिस प्रशासन ला चुनौती बनल – टटका खबर\nवाराणसी 19 दिसम्बर (वार्ता) भाजपा के प्रधानमंत्री पद के दावेदार नरेन्द्र के वाराणसी में होखे वाला रैली से पहिले बाबा विश्वनाथ आ संकटमोचन मन्दिर जाए के कार्यक्रम प्रशासन के कपरबथी बन गइल बा आ एकरा के टारे के हरसंभव कोशिश करत बावे प्रशासन.\nप्रशासन के कहना बा कि वाराणसी सकेता वाला गलियन के शहर ह आ एहिजा जाम रोजमर्रा के समस्या ह. एहसे मोदी के अपना विश्वनाथ मंदिर आ संकटमोचन मन्दिर जाए के योजना पर बढ़िया से सोचे के चाहीं. प्रशासन चाहत बिया कि मोदी कवनो दोसरा दिने आ के दर्शन पूजन करसु.\nबाकि अगर मोदी के कार्यक्रम में बदलाव ना भइल त प्रशासन एकर पूरा इंतजाम करवइबे करी. दुनू मंदिर का इर्द गिर्द सुरक्षा बढ़ा दीहल गइल बा.\nअसल में नरेन्द्र मोदी पर बेर बेर भाजपा के अयोध्या जइसन मूल मुद्दन से बचे के आरोप लगावल जात बा. पिछला दिने जम्मू कश्मीर के बारे में धारा 370 पर बहस के मांग से एह बात के अउरी हवा लाग गइल. अब एही आरोपन के हवा निकाले खातिर मोदी बाबा विश्वनाथ मदिर आ संकटमोचन मन्दिर जाए के फैसला कइले बाड़न.\nविहिप हमेशा से विश्वनाथ मंदिर से सटल ज्ञानवापी मस्जिद पर दावा ठोकत आइल बावे. एह चलते विश्वनाथ मंदिर इलाका बहुते संवेदनशील बन गइल बा ओकर सुरक्षा व्यवस्था अयोध्या के रामजन्म भूमि मंदिर जइसने होखेला.\nरैली वाली जगहा पर स्थानीय पुलिस के मदद ला दू गो अपर पुलिस अधीक्षक, सात गो उपाधीक्षक, 25 गो निरीक्षक, 25 गो महिला उपनिरीक्षक, 12 कम्पनी पीएसी आ एक कंपनी आरएएफ के तैनाती कइल गइल बा. साथही सुरक्षा मे बम डिस्पोजल दस्ता आ एटीएस के कमाण्डोओ तैनात रहीहें.\nTags: नरेन्द्र मोदी, बाबा विश्वनाथ मंदिर, वाराणसी रैली


फिल्मी दुनिया से… – Anjoria\nAug 4, 2010 भोजपुरी फिल्म\nमनोज तिवारी के ले के हर बड़का निर्माता फिल्म बनावत बाड़े\nभोजपुरी सिनेमा के मेगास्टार मनोज तिवारी का लगे आजु जतना फिल्म बा ओतना शायदे कवनो दोसरा स्टार का लगे होखी. अभय सिन्हा, दुर्गा प्रसाद, केसी बोकाडिया, टी एल वी प्रसाद, जितेश दूबे, आलोक कुमार, महेश पाण्डे, राकेश कोहली, अशोक गुप्ता, संदीप शुक्ला, संगम गुप्ता सभे मनोज तिवारी के अपना कवनो ना कवनो फिल्म में ले के फिल्म बनावे में लागल बाड़े.\nपूरा खबर सिनेभोजपुरी डॉटकॉम पर विस्तार से पढ़ीं.\nकामे पूजा ह गुंजन पन्त खातिर\nवइसे त करीब हर लड़की ग्लैमर का दुनिया में छाये के सपना भा लालसा पाले रहेली बाकिर उत्तरांचली बाला गुंजन पंत बने के चाहत रहली डाक्टर बाकिर बन गइली अभिनेत्री जिनकर चर्चा आजु चारो ओर हो रहल बा आ ऊ भोजपुरी सिनेमा के एग व्यस्त नायिका बन गइल बाड़ी.\nगुंजन पंत से एह बारे में भइल बातचीत का बारे में सिनेभोजपुरी डॉटकॉम पर विस्तार से पढ़ीं.\nआखिरी रास्ता के संगीतमय शुरुआत\nपिछला दिने भोजपुरी सिनेमा के जुबिली स्टार दिनेशलाल यादव निरहुआ अभिनीत भोजपुरी फिल्म आखिरी रास्ता के संगीतमय शुरुआत मुंबई का ट्रायो डिजिटल स्टुडियो में गाना के रिकार्डिंग का साथे कइल गइल. फिल्म के शूटिंग ९ अगस्त से शुरु होखे जा रहल बा. निरहुआ बतवले कि एह फिल्म के एही नाम के हिन्दी फिल्म से कवनो तरह के संबंध नइखे आ ई फिल्म गँवई पृष्ठभूमि पर बनत बा.\nभईया के साली ओढ़निया वाली के प्रदर्शन ६ अगस्त से\nभोजपुरिया सुपर स्टार पवन सिंह आ निर्माता आलोक कुमार के साथ वाली पहिलकी भोजपुरी फिल्म भईया के साली ओढ़निया वाली ६ अगस्त से बिहार आ यूपी के सिनेमाघरन में रिलीज होखे जा रहल बिया. दस गो सुमधुर गीतन से सजल एह फिल्म के संगीतकार अशोक कुमार दीप हउवन.\nतेरे बिन लादेन से सीखे के चाहीं हमनी के निर्माता लोगन के\nजे लोग एह बाति के रोना रोवत रहेला कि बिना बड़का कलाकारन के लिहले फिल्म ना चलि पावे ओह लोग के हिन्दी फिल्म तेरे बिन लादेन से सीख लेबे के चाहीं कि कइसे छोट बजट में अतना बढ़िया हास्य फिल्म बनावल जा सकेला कि साल के सबसे बड़ हिट होखला का साथे साथ दुनिया भर में एकर माँग बन जाव.\nपूरा विवरण पढ़े खातिर अँजोरिया परिवार के साइट फिल्म्स ४ यू डॉट इन पर जाईं.


भोजपुरी सिनेमा जगत से… – Anjoria\nDec 14, 2010 कशिश, कामेडियन अदाकारा, खलनायक न॰ १, जुदाई, नागेश मिश्रा, फिल्म निर्माता, ममता शर्मा, मार्शल आर्ट, मुन्नी बदनाम हुई, रीतू पाण्डेय, वकील, विनय आनन्द, संजय पाण्डे\nमुन्नी के जलवा अब भोजपुरीओ में\nमुन्नी बदनाम हुई गाना से चर्चित भइल गायिका ममता शर्मा के मनोहारी आवाज अब भोजपुरी फिल्म “जुदाई” में सुने के मिली. एह फिल्म खातिर ममता शर्मा के गावल गाना फायर डांसर कशिश पर एगो शानदार सेट बनवा के फिल्मावल गइल बा. एह खातिर मुंबई के चांदीवली स्टूडियो में एगो अपराधी गिरोह के सेट लगावल गइल रहे. फिल्म के निर्मात्री प्रिया भट्टाचार्य एह में कवनो कसर ना आवे दिहली. फिल्म के निर्देशक हउवें विवेक कुमार राव, गीत विनय बिहारी के बा, संगीत प्रशान्त राज के. नृत्य निर्देशक विवेक शर्मा आ कैमरामैन सुरेश कोरियन. फिल्म के मुख्य कलाकारन में पंकज केसरी, प्रियंका पाठक शामिल बाड़े.\n(स्रोत : शशिकान्त सिहं)\nविनय आनन्द मार्शल आर्ट सीखे में लागल बाड़े\nमुंबई पुलिस के कमाण्डो ट्रेनिंग देबे आइल पी के सिंह आजुकाल्हु भोजपुरी सुपर स्टार विनय आनन्द के मार्शल आर्ट सिखावे में लागल बाड़े. पी के सिंह मशहूर हांगकांग के शाओलिन कूंग फू सेन्टर के एक्सपर्ट ट्रेनर हउवें. विनय आनन्द एह ट्रेनिंग खातिर रोजाना सबेरे आ साँझ दू दू घंटा दे रहल बाड़े. विनय आनन्द के एक्शन के तारीफ पी के सिंहो करत बाड़े कि विनय आनन्द बहुते बढ़िया से सबकुछ सीख रहल बाड़े. कामेडी आ रोमांस के जानदार अभिनेता विनय आनन्द जब मार्शल आर्ट के ट्रेनिंग पूरा कर लीहें त एक्शनो के शानदार अभिनेता बनि जइहें.\nभोजपुरी सिनेमा के नया जलवा रीतू पाण्डेय\nभोजपुरी सिनेमा के कामेडी अदाकारा रीतू पाण्डेय यूपी के आजमगढ़ जिला के फुलपुर के हई आ एह चलते भोजपुरी से उनकर विशेष लगाव बा. रीतू पाण्डेय के कैरियर मराठी फिल्म आ लावणी से शुरु भइल आ बाद में ऊ भोजपुरी सिनेमा में अइली. कई गो धारावाहिकन में बढ़िया काम कर चुकल रीतू पाण्डेय भोजपुरी सिनेमा के हास्यकलाकारन का साथे जोड़ी में आवेली आ अपना अदाकारी से दर्शकन के हँसा हँसा के लोटवा देबेली. रीतू पाण्डेय के आवे वाली फिल्मन के नाम बा, दिल तोहरा प्यार में पागल हो गइल, कर्तव्य, दिलजले, गोरिया के गोरे गोरे गाल.\n(स्रोत : दिनेश चन्दर, रंजन सिन्हा)\nनागेश मिश्रा भोजपुरी फिल्म निर्माण में अइलें\nकुशीनगर गोरखपुर के रहे वाला आ मुंबई में मशहूर वकील नागेश मिश्रा भोजपुरी फिल्मोद्योग में निर्माता आ प्रस्तुतकर्ता का रुप में आ गइल बाड़े. उनकर पहिला प्रस्तुति रहे “हम हईं मुन्ना भईया” जवन कि शानदार सफलता पवले रहे. नागेश मिश्रा तीन गो अउरी फिल्म प्रस्तुत करे जा रहल बाड़े, “दिल तोहरा प्यार में पागल हो गइल, राम लखन, आ अग्निकुण्ड”. नागेश मिश्रा सबसे पहिले तब चरचा में आइल रहले जब ऊ ममता कुलकर्णी के टॉपलेस फोटो वाला मामिला में वकील रहलें. श्रीदेवी आ बोनी कपूर के त ऊ घरऊ वकील हउवें. कमाल खान के फिल्म “देशद्रोही” के मुकदमो उहे देखलें. हालफिलहाल ऊ वैतरणी डैम में चीनी कंपनी के घुसपैठ के सवाल उठवला का चलते चर्चा में अइले. पिछला दिने मिस जम्मू रहल अनारा गुप्ता कहले रही कि नागेश मिश्रा उनका के वकालत में आपन जूनियर बनावे के कहले बाड़े बशर्ते ऊ आपन लॉ वाली पढ़ाई बढ़िया से कर लेसु.\nसंजय पाण्डे लगातार हिट पर हिट दे रहल बाड़े\nभोजपुरी सिनेमा के खलनायक न॰ १ संजय पाण्डे आजुकाल्हु हिट पर हिट दे रहल बाड़े. भोजपुरी के हर सुपर स्टार का साथे आ चुकल संजय पाण्डेय खलनायकी में शिखर पर आ गइल बाड़े. पिछला दिने “कजरारे कजरारे” का धुन पर ऊ फिल्म “बताशा चाचा” खातिर एगो मजेदार नाच कइले बाड़न. एह फिल्म में संजय के भूमिका एगो किन्नर के बा जे लड़िकन के अपहरण में लागल रहेले.


नीक-जबून – 10 ( विमल के डायरी ) – Anjoria\nनीक-जबून – 10 ( विमल के डायरी )\nबोले खातिर बोलल\nजब से नोकरी के शुरुआत भइल तबे से देखत आ रहल बानी. आजु तक एहमें कवनो कमी नइखे आइल, बढ़ंतिए भइल बा. जरूरत खातिर बोलेवाला कम मिलले. लोग बूझसु कि हमहूँ बोलींले, अइसने लोग ढेर लउकले. जब-जब जाएके परेला सेवाकालीन प्रशिक्षण शिविर में, तब-तब ई संकट झेले के मन बनाके जाईंले. कई बेर त धन्यवाद ज्ञापन कवनो अभिभाषणो से बड़ हो जाला. जो केहू बहिर्मुखी व्यक्तित्ववाला अध्यापक के मंच संचालन के काम मिल गइल (माने ऊ ले लिहले) त समुझीं कि रहल-सहल मए कमी पूरा हो गइल. कवि के मौलिक कविता जतना सुने के मिली ओकरा दुगुना दोसरा के कविता पँचफोरनजी सुनाइबि. बिना भूमिका के सुना के हम त महटिया जाईंले बाकिर बड़ा पकावेला लोग. एहू पारी अनुभव अइसने मिलल. रोज दस घंटा के पढाई अधिकतर 12-13 घंटा हो जाई. सुबह जोग से शुरू होके रात में ध्यान तक के सफर बहुत नीक लागल. ग्वालियर जइसन जगह में, जहाँ गरमियो ओसहीं परत रहे, बुझाइल ना. बहुत सहज, बहुत स्वाभाविक रहल ई प्रशिक्षण शिविर. बहुत कुछ भेंटाइल. कुछ पाके आ कुछ देके मन के बहुत संतोष मिलल.\nधन्य बानी तुलसीदासजी\n24 तारीख के लगभग2घंटा तक हिंदी के 45 मूर्धन्य विद्वान लोगन का साथे रामचरितमानस पर डॉक्टर उमाशंकर पचौरी के व्याख्यान सुने के मोका मिलल. रामचरितमानस पर अतना बढ़िया व्याख्यान हम अबहीं ले ना सुनले रहीं, चाहे सामने बइठि के भा टीवी पर. बहुत संतोष मिलल. मन आउर आत्मा, दूनो के काम भर खुराक मिलल. हमनी का आग्रह पर उहाँ का फेरु एक बार 27 तारीख के अइलीं, फेरु मन तृप्त भइल. ए पारी के विषय रहे – रामचरितमानस में जीवन मूल्य. सचमुच उहाँ के भाषण बेजोड़ रहे. रामचरितमानस में भारतीय शिक्षा पद्धति आ रामराज्य के स्वरूप पर वहाँ के जब हम व्याख्यान सुनलीं त हम उहाँके फैन हो गइलीं. एह दृष्टि से रामचरितमानस के हम कबो ना पढ़ले रहीं ना सोचलही रहीं. एगो बढ़िया दृष्टि मिलल रामचरितमानस के फेरु से पढ़े के. धन्य बानी तुलसीदासजी. साहित्य, समाज, संस्कृति आउर जीवन के कवनो संदर्भ नइखे छूटल, जवना प उहाँके स्थापना ना होखे. का बूढ़, का लइका, का पढ़ल आ का अनपढ़, सभ खातिर रामचरितमानस में नियामक सूक्ति मिल जाई.\nबहुत मुश्किल होला साँच सूनल आ बोलल\nबहुत मुश्किल होला साँच सूनल आ ओकरो से कठिन होला साँच बोलल. आजु अपना एगो आत्मीय के जब एगो सत्यकथा का माध्यम से एगो कानून के जानकारी दिहलीं त उनुका नीक ना, बाउर लागल. ऊ दिल प ले लिहले. बाद में जब हमरा एह बात के पता चलल त हमरा अइसन लागल जइसे कवनो पाप हो गइल हमसे. अबहिंयो लोगन के स्थिति ईहे बा कि जवन बात आ काम उनका सोहावन लागी, ऊहे साँच ह, ऊहे कानूनो-सम्मत. ई देखि आ सोचिके मन मेहराइल बा. नीमन-नीमन लोग जे साँच के कटु सत्य कहिके ओकर दोहाई देत ना थाके आ अपना के ओकर पक्षधर मानेला, ओकरो मिठबोलवे नीक लागेला.\nजेकरा के अतना गंभीर मानत रहलीं, ऊ एगो छोट बात पर आपन जाति चिन्हा दिहलसि. एकरा बाद कई गो लोग लाइन में लउकल. पहिले के कई गो यादि ताजा हो गइली सन. बार-बार हमरा मन में ई बात उठतिया कि लोग जब जानतारे कि आजु ना काल्हु ई बात फुटबे करी, एक दिन सभका सोझा पैजामा खुलहीं के बा, तबो काहें अपना तनिका फायदा भा दोसरा का परेशानी खातिर लोग जाति चिन्हा देलन. साइत लोग आपन सुभाव ना छोड़ पावसु.\nपरोजन, बेंजन आ स्टाल\nआजु अइसहीं बात चल गइल परोजन पर. हम रामेंदर से कहलीं कि ई कइसन लागी जो तिलक में पूजा, हवन ओगैरह बढ़िया से होखो आ एक स एक रुपया तिलक में चढ़ो. जेकर ढेर सवख होखे ऊ चानी के एकाध गो सिक्का चढ़वा लेउ. ऊ कहले कि बिचार त बहुत नीमन बा बाकिर मानी के ? कुछ दिन पहिले सोशल साइट पर एगो मारवाड़ी संगठन का ओर से एगो पोस्ट वायरल भइल रहे, “जवना परोजन में खाएके छव गो बेंजन से जो एकहू अधिका मिली त ओह परोजन के बहिष्कार कइल जाई.“ हमरा दिमाग पर ई बात जइसे छवा गइल रहे. हमरा मुँह से निकलल – “हमहूँ ईहे करबि, चाहे जे होखे.” बफे सिस्टम से त मन अइसहीं पिनकि जाला. भोजन आराम से करे के चीज हटे, ई दउरा-दउरी कइसन ? एगो त पलेट अइसहीं मुँह बिरावत रहेला, तनिका बैलेंस बिगरल कि आपन कम दोसरा के कपड़ा गइल आ ऊपर से खड़े-खड़े. टूङीं कम आ अपना के बचाईं ज्यादा. स्टाल त भारतीय संस्कृति से बिल्कुले अलग लागेला. जब खाए से पहिले पेट आधा-सूधी भरिए जाई त फेरु मन से भोजन का करिहें लोग ? आ जो मन से भोजन ना करिहन लोग त बेमारी घलुआ में.\nरेलवे के साहित्य सम्मान\n29 मई के भोरहीं कोलकाता खातिर निकलि गइलीं जा हमनी के. ग्वालियर का वेटिंग रूम में ग्वालियर क्षेत्र के हिंदी के महान साहित्यकार लोगन के ससम्मान प्रदर्शित सूची पढ़ि आ देखिके मन अगरा गइल. . ओहिजा का रेल प्रमंडल का प्रति मन में बहुत आदर के भाव आइल. जो अइसहीं हर प्रमुख स्टेशनन पर एह तरह के काम प्रदर्शित होखित त वर्तमान आ भावी पीढ़ी के बहुत लाभ पहुँचित. ईहे सोचत-सोचत गाड़ी बाँदा स्टेशनो पार क गइलि. हमनी का गोस्वामी तुलसीदास के स्मरण करत उहाँका जन्म आ कर्मभूमि के प्रणाम करत विश्राम का मुद्रा में आ गइलीं जा.\nकब तक बलि चढ़त रही ?\n9 जून के रामगढ़ जिला के रजरप्पा में जाए के सुजोग बनल. छिन्नमस्तिका माई के दर्शन करे के बहुत कोशिश कइलीं. तीन गो पांडा माई का मूर्ति का सोझा खड़ा रहन. अइसन लागत रहे जइसे ऊ लोग मन बना लेले रहे कि दरशन ना होखे दिहल जाई. हमरो जिद रहे, दरशन त कइए के रहबि. बाकिर सफलता ना मिलल. मूर्ति का नाम पर खाली अन्हार रहे, कुछऊ बुझाइल ना. मन कसमसा के रहि गइल. बाहर अइलीं त सचाई के पता चलल.\nबाहर अइला पर मंदिर का आसपास माछी लउकली सन. ई उहे मंदिर हटे, जहाँ कबो हमरा माछी ना लउकल रही सन. पहिले लोग कहिहें कि ओहिजा बलि लगातार होत रहेले बाकिर एकहूँ माछी ना लउक सन. हम ओहिजा के लोगन से बात कइलीं. लोग बतावल कि जबसे एहिजा से मूर्ति चोरी भइल बिया, तबे से एहिजा माछी लउके लागल बाड़ी सन. तब जाके पांडा लोगन के हरकत समझ में आइल. जय हो छिन्नमस्तिका माई.\nभोजपुरी के तीर्थ-स्थल\n10 जून के खाली एके दिन हमरा पटना में रहे के मिलल. काम ढेर रहे आ टाइम कम. राजीव जी का ऑफिस में कई गो साहित्यकार आ कलाकार लोगन के जुटान रहे. हमार अहोभागि कि हमहूँ शामिल हो गइलीं ओहमें. आपन काव्य संग्रह ‘फगुआ के पहरा’ उहाँ सभके भेंट कइके हम गौरवान्वित भइलीं. कवनो एक जगह पर भोजपुरी के पत्र-पत्रिकन आ किताबन के उपलब्धि पर कुछ चिंतन-मनन भइल. कल्पना, आदर्श आ बेवहार के कई गो संदर्भ खँघरइले सन. हमरा लागल जे भोजपुरी के कवनो तीर्थ-स्थल में बइठल बानी.\nएह उतजोग से पतई के गाँज ना उटकेराई\nदु-चार दिन पहिले बक्सर में गवनिहार, संगीतकार आ गीतकार लोगन के एगो बरियार बइठकी भइलि. हमहूँ आमंत्रित रहीं बाकिर सपरिवार ऑलरेडी रिजर्वेशन रहला का कारन संभव ना रहे. केहू पेपर के कटिंग भेजल. हमरा त जइसे काठ मारि गइल. ओहमें कुछ अइसनो नाम रहे, जेकरा गवनई से अश्लीलता के निकाल दिहल जाई त उनुका के केहू सुनबे ना करी. अइसन लोगन के शरम काहें ना लागेला ?\nएह अखबार के कटिंग में जतना नाम बा, ओहमें से एकाध गो के त सुनते हमार रोंवा खाड़ हो जाला. दु-एक बरिस पहिले बक्सरे में अपना बड़ भाई सतीश जी किहाँ जात रहीं. रेलवे कॉलोनी में एगो तथाकथित प्रतिष्ठित गायक के रामायन शैली के गवनई होत रहे. सुने खातिर खड़ा हो गइलीं आ कुछुए देर का बाद कान में अङुरी देके ओहिजा से जाए के परल. हमरा बिचित्र एहू से लागल कि कॉलोनी में लोग सपरिवार रहेला आ ओहिजा अश्लील, कामोत्तेजक आ अभद्र भाषा के प्रयोग करत आ ओही प्रकार के कहानी सुनाके लोगन के आनंदित कइल कवना सभ्य व्यक्ति के काम हो सकता ? हमरा एह तरह के काम कवनो नीच हरकत से कम ना लागे. शृंगार रस, फुहरकम आ गारी के अंतर एह तरह के गायक आ गीतकार लोग जहिया समुझि जाई, ओही दिने ई बिपति टरि जाई बाकिर समुझावे के ई उपकार करी के ? जे करी ऊ अपना के नोचवावे आ उजरवावे खातिर तेयार रहो. सभ या त दोसरा के मुँह ताकता, नाहीं त हवा में तीर चलावता बाकिर अतना त साफ बा कि एह उतजोग से पतई के गाँज ना उटकेराई.\nPrevious Post: चम्पारण सत्याग्रह आ पं0 राजकुमार शुक्ल – (स्मरण)\nNext Post: नीक-जबून – 11 ( विमल के डायरी )


भउजी हो – पृष्ठ3– Anjoria\nCategory: भउजी हो\nजून 3, 2011 OmPrakash Singh\nभउजी हो ! का बबुआ ? ई का सुनत बानी ? हमरा डॉगी राजा के भौं भौं. अउर का. ई कहिया से पोस लिहलू ? ए बबुआ, सुनले नइखीं कि…\nमई 9, 2011 OmPrakash Singh\nभउजी हो ! का बबुआ ? सुनत बानी कि मनमोहन सिंह आ गिलानी में एगो बात एके लेखा बा. का बबुआ ? गिलानी के अपना देश में रहे वाला ओसामा…\nभउजी हो ! का बबुआ ? अमेरिका त पाकिस्तान में लुकावल बिन लादेन के मार डललसि बाकिर हिन्दुस्तान कबो दाउद के मार गिरा सकेला का ? ए बबुआ, बड़ बड़…\nभउजी हो ! का बबुआ ? सुनलू ह? हँ. तब ? तब का ? अतना बखेड़ा नकली कप खातिर भइल ? ना. जवने कप मिलल उहे असली ह. कइसे ?…\nपर्व त्योहार भउजी हो\nमार्च 20, 2011 OmPrakash Singh\nका बबुआ ? फगुआ आ गइल का ? लउकल त ना हऽ केनियो. बाकिर सुने में आवत बा कि आ गइल बा. ओकरे के खोजे निकलल बानी. चलीं, एही बहाने…\nभउजी हो ! का बबुआ ? गणतंत्र दिवस के बधाई ले लऽ. रउरो के बधाई. बाकिर मुँह काहे बनवले बानी ? का कहीं भउजी, बुझात नइखे कि कइसे विरोध करीं.…\nदिसम्बर 15, 2010 OmPrakash Singh\nभउजी हो ! आईं बबुआ, हम रउरे इन्तजार में रहली हँ. काहे भउजी ? तोहरा कइसे मालूम हो गइल कि हम आवे वाला बानी ? रउरा का सोचीलें हम हरदम…\nअगस्त 20, 2010 OmPrakash Singh\nभउजी हो….. का बबुआ ? लालू आ मुलायम के शिकायत बा कि सरकार ओह लोग के तनखाह कमे काहे बढ़वलसि ह ? ओह लोग के कतनो तनखाह दे दिहल जाई…\nभउजी हो! का बबुआ? सुनलू हऽ? बहिर थोड़े हईं. कवना बात का बारे में पूछत बानी? सुने में आवत बा कि देश में शौचालय से बेसी मोबाइल हो गइल बा.…\nभउजी हो! का बबुआ? कइसे कइसे? कहवाँ रहतानी आजुकाल्हु कि देखलो दुलम भइल बा? जानत रहली हँ कि आजु २१ गो तोप के सलामी मिलला बिना ना रही. जानते बाड़ू…


हिन्द-युग्म Hindi Kavita: कहाँ खो गइल अब ऊ धुन प्यार के\nप्रतियोगिता की तीसरी कविता के रूप में हम मनोज भावुक की एक कविता प्रकाशित कर रहे हैं। मनोज भावुक भोजपुरी साहित्य और भाषा के लिए खूब काम कर रहे हैं।\nपुरस्कृत कविता- चिड़िया, हमारे घर आती थी कभी\nबुरा वक्त मे ऊ बदलिये गइल\nभले मोड़ पर मोड़ आवत रहल\nलिखे में बहुत प्राण तड़पल तबो\nप्रेषक : नियंत्रक । Admin | समय : 10:47 AM\nकहाँ खो गइल अब ऊ धुन प्यार के चेप्पियाँ : Bhojpuri Kavita, Manoj Bhawuk, प्रतियोगिता की कविताएँ\nअरे वाह, मनोज साहब ने भोजपुरी में अच्छी खासी ग़ज़ल लिख डाली. उन को बधाई\nमनोज भावुक जी,\nबहुत बढ़िया रचना है आपकी, भोजपुरी तो नहीं जानती, बस आप ऐसे ही लिखते रहिये, हम यह भाषा भी सीख लेंगे . :)\nनियंत्रक महोदय जी,\nकविता का शीर्षक गलत छाप दिया गया है , कृपया सुधार लें.\nहमेशा की तरह अच्छी रचना मनोज जी...\nकृपया पूजा जी की बात पर ध्यान दें...\nbhojpuri kee apni ek khaas mithaas hoti hai , marm aur mithaas ka sanyojan behtareen hai.........\nसारे ही शेर बहुत सुंदर कहे गयें हैं\nये बाला तो बहुत ही सुंदर हैं\nसुमधुर भोजपुरी रचना....साधुवाद.\nApril 13, 2009 10:59 PM\nबहुते नीक बा हो तोहार कवितवा ..\nआशुतोष कुमार सिंह का कहना है कि -\nमनोज भैया, राउर कविता लाजवाब बा. पढ़ के अइसन लागत बा की एक एक शब्द अनुभव के सागर में से मोती जइसन चुन के डालल गइल बा. कब केहु आपन हो जाला अउर कब आपन पराया इ समझल आज के समय में बहुत मुश्किल बा. राउर कविता करेजवा पर सीधे वार करत बा. एह कविता पर छोट भाई के तरफ से साधुवाद....\nApril 14, 2009 3:20 AM\nApril 14, 2009 3:23 AM\nदेरी से कुछ कहने के लिये क्षमा चाहूंगा.\nबहुत ही सुन्दर कविता, शब्दों के साथ लय,ताल का संगम अद्भुत है.\nवैसे, मेरा पैतृक नाता उत्तर-प्रदेश से है तो अवधि तो समझ लेते है और भोजपुरी भी थोड़े से बेहतर समझ आती है.\n" जमीने प बा आदमी के वजूद\nतबो मन परिन्दा उड़ावत रहल "\nबहुत ही अच्छी पंक्तियाँ हैं.\nन जाने कइसे पढ़े का छुट गइल रही हमरे से इ कविता ,\nबहुते नीक बा ,पढ़ के दिल खुस हो गइल बा ,\nतोहरे से पहिले पाण्डेय जी सुनावत रहिल अइसन कविता ,\nदेखा तनी सब लोग उ काहे हिन्दयुग्म का भुत्लाये ग इल है ,अब समझे चुनावे में busy हो गइल बा\nKanhaiya का कहना है कि -\nइस मनोज भावुक के मुझे पूर्वा टीवी के नाम पर धोखा दिया था. इसकी असलियत हो भोज्पुरिया वालो ने ठीक से उघारा है\nJanuary 17, 2010 2:37 PM\nDib का कहना है कि -\nNovember 30, 2012 8:40 PM\nAfteralong time gone throughaBhojpuri Kavita.. I Love this language.. the only language having the power of expression much beyond the literal words ..


सैमसंग गैलक्सी Y Duos Lite S5302 Price in India, Full Specs - 6th December 2020 | Digit\nसैमसंग गैलक्सी Y Duos Lite S5302\nCurrent Best Price of सैमसंग गैलक्सी Y Duos Lite S5302 is ₹ 0\nसैमसंग गैलक्सी Y Duos Lite S5302 Specifications\nमॉडल : Galaxy Y Duos Lite S5302\nउत्पाद के नाम : Samsung Galaxy Y Duos Lite S5302\nपिक्सेल घनत्व (PPI) : 143\nCPU स्पीड : 832 MHz\nस्टोरेज :3GB\nसैमसंग गैलक्सी Y Duos Lite S5302 Brief Description\nसैमसंग गैलक्सी Y Duos Lite S5302 Smartphone 2.8 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 240 x 320 पिक्सल तथा पिक्सल घनत्व 143 पर इंच बा | फोन 832 MHz single कोर प्रोसेसर से संचालित बा और एकर रैम No बा. सैमसंग गैलक्सी Y Duos Lite S5302 Android 2.3 ओएस पे काम करेला.\nसैमसंग गैलक्सी Y Duos Lite S5302 Smartphone September 2012 मे\nसैमसंग गैलक्सी Y Duos Lite S5302 Smartphone September 2012 मे लॉंच भईल रहे|\nफोन मे3GB आंतरिक स्टोरेज बा|\nसैमसंग गैलक्सी Y Duos Lite S5302 मे कनेक्टिविटी के तरीका बा : ,GPS,HotSpot,\nसैमसंग गैलक्सी Y Duos Lite S5302 के कैमरा मे ,,Video Recording लोड बा|


टटका खबर, शुक, ९ अप्रैल – Anjoria\nअप्रैल 9, 2010 news in bhojpuri, टटका खबर\nनकली मसाला के कारखाना पकड़ाइल\nबनारस का कोनिया में एगो मकान पर छापा मार के सौ बोरा मिलावटी मसाला आ मिलावट के सामान पकड़ल गइल बा. बरामद सामान करीब एक करोड़ रुपिया के बतावल जा रहल बा. अगलगी में कुकुर ना जरे वाला अंदाज में मालिक त भाग गइल बाकिर चार गो मजदूर पकड़ा गइलें. कहलें सँ कि पिछला कई साल से ई कारोबार जारी रहुवे. मसाला में मिलावे खातिर धान के भूसी, चावल के खुद्दी, आम के गुठली वगैरह इस्तेमाल होत रहे. मकान सुरेश जायसवाल नाम के आदमी के ऋ.\nगाजीपुर में सर्राफा व्यापारी के गोली मार के हत्या\nगाजीपुर कोतवाली के मिट्ठनपुरा मुहल्ला में सर्राफा के दोकान चलावे वाला अभिषेक उर्फ चन्दन वर्मा के लूट के विरोध करे का चलते दोकान से बहरी खींच के छाती में गोली मार दिहलें सँ लूटेरा आ चलते बनलन स. ३० साल के अभिषेक के आनन फानन में अस्पताल ले जाये का रास्ते में मौत हो गइल.\nस्कूल के पढ़ाई का उमिर में प्रेम के पढ़ाई करे वाला तीन गो आशिक जान दिहलें\nबलिया के फेफना चितबड़ागाँव का बीच में एगो मालगाड़ी का सोझा कूद के गाजीपुर के एगो १५ साल के लड़िका अपना दू गो महबूबा, जवनन के उमिर तेरह साल आ चौदह साल बतावल जात बा, का साथ जान दे दिहलें. ओकनी का लगे एगो पुरजा पर मोबाइल नम्बर लिखल रहे जवना पर फोन कर के ओकनी के पहचान साबित कइल गइल. गाँव वालन के कहनाम बा कि तीनो प्रेमरस में एह काँचे उमिर में पगा गइल रहलें सँ.\nसरकार जाँची कि कहाँ गलती हो गइल\nनक्सलियन का हाथे सीआरपीएफ के ७६ गो जवानन के कत्लेआम का बाद सरकार एह बात के पता लगावे में लागल बिया कि गलती कहाँ भइल. ओने सेना प्रमुख कहलें बाड़े कि ओह टुकड़ी के नक्सलियन से लड़े के कवनो ट्रेनिंग ना दिहल गइल रहे. कहलें बाड़े कि नक्सलियन से मुकाबिला खातिर सुरक्षा बल के सही प्रशिक्षण दिहला के जरुरत बा. ओने सरकार नक्सली इलाका में मानव रहित टोही विमान के इस्तेमाल करे के सोचत बिया.\nबिहार का पिछड़ा इलाका में पचीस गो मॉडल डिग्री कालेज खोलल जाई\nसिवान, गोपालगंज, पूर्वी आ ॡश्चिमी चंपारण समेत बिहार के पचीस गो जिला में माडल डि्ग्री कालेज खोलल जाई. एह कालेजन के एक तिहाई खर्चा केन्द्र सरकार दी आ बाकि के वयवस्था राज्य सरकार का जिम्मे रही. स्थापना खर्चो राज्यने के उठावे पड़ी. एकरा खातिर पिछड़ा इलाका ऊ कहाई जहवाँ सवा बारह फीसदी से कम नामांकन होखेला.\nजेपी विश्विवद्यालय में आजु से शुरु हो रहल बा खेल प्रतियोगिता\nछपरा के जयप्रकाश विश्विवद्यालय में आजु से चार दिन तक चले वाला खेल प्रतियोगिता शुरु हो रहल बा जवना में शामिल होखे खातिर पूरा राज्य से करीब डेढ़ हजार खिलाड़ी छपरा चहुँप गइल बाड़े. एहमें एथलेटिक्स का साथे साथ कबड्डि, खो खौ, शतरंज, टेबुल टेनिस जइसन खेल के आयोजन कइल जाई.\nपुणे विस्फोट के सरगना रहुवे यासीन भटकल\nमहाराष्ट्र एटीएस के दावा बा कि ऊ ओह लोग के चिह्न गइल बा जे लोग पुणे में विस्फोट करवले रहुवे. एकर मास्टरमाइंड रहुवे इंडियन मुजाहिदीन के संस्थापक रियाज भटकल के रिश्तेदार यासीन भटकल. बाकियो आरोपियन के पता लगा लिहल बा आ अब जलदिये ओह सब के गिरफ्तार कइल जाई.\nथर्ड डिग्री इस्तेमाल कइल अपराध बनावल जाई\nपुलिस अपराधियन से अपराध कबूल करावे खातिर कवनो हद तक जा सकेले आ थर्ड डिग्री के इस्तेमाल क के शारीरिक यातना दिहल आम बात होला ओकरा खातिर. बाकिर अब ऊ दिन जल्दिये खतम होखे वाला बा. संयु्कत राष्ट्र संघ के १९७५ में बनल समझौता पर भारत १९९७ में दस्तखत कइलस आ अब जा के कानून बनावे जा रहल बा कि थर्ड डिग्री इस्तेमाल कइल अपराध मानल जाई.\nमहँगाई का खिलाफ वाम दल के प्रदर्शन\nकाल्हु दिल्ली के संसद मार्ग पर वामपंथी नेता अपना समर्थकन का साथे प्रदर्शन कइलें. एह लोग के संसद भवन थाना का लगे गिरफ्तार कर लिहल गइल आ बाद में छोड़ दिहल गइल. कुछ लोग थाना में तोड़ोफोड़ मचावल आ संसद भवन जाये देवे के जिद्द कइल.\nउमेद का उलटा डेक्कन चार्जर्स जीत गइले\nकाल्हु डेक्कन चार्जर्स आ बेंगलुरु के रायल चैलेंजर्स का बीच मैच में बेंगलुरु के टीम के पलड़ा भारी बतावल जात रहुवे बाकिर संभावना में उलटफेर करत डेक्कन चार्जर्स मैच जीत लिहलें आ सेमीफाइनल में चहुँपे के उमेद वरकरार राख लिहले


फेरू महारानी बनीहें संजय पांंडे – Anjoria\nफेरू महारानी बनीहें संजय पांंडे\nJuly 9, 2014 Editor फिल्म, मनोरंजन 0\nभोजपुरी सिनेमा के नंबर वन खलनायक संजय पांडे जल्दिए एक बेर फेरू ‘महारानी’ के भूमिका में नजर आवे वाला बाड़न.\nफिलिम ‘बताशा चाचा’ में महिला खलनायिका महारानी के किरदार में संजय पांडे के दर्शक खूब पसंद कइले रहन. अब ओही फिलिम के सिक्वल ‘बताशा चाचा पार्ट टू’ में संजय पांडे फेरू महारानी बनीहें.\nबताशा चाचा के नायक हउवें मनोज टाईगर. मनोज टाईगर जब संजय के बतवलें कि उ बताशा चाचा के सिक्वल बनावे जात बाड़न त संजय पूछ दिहलें कि महारानी वाला किरदार के करी. मनोज टाईगर कहलन कि ओही ला त आपके साइन करे आइल बानी.\nजान जाईं जे बताशा चाचा के महारानी बनला का बाद संजय पांडे के लोकप्रियता में बहुते इजाफा हो गइल रहुवे.\nसीमा सिंह के बागी सजना\nदिलफेंक आशिक राकेश मिश्रा


साख जमा अनुपात में सुधार ला सरकार बैंकन पर दबाव बढ़वलसि – टटका खबर\nसाख जमा अनुपात में सुधार ला सरकार बैंकन पर दबाव बढ़वलसि\nबिहार के उपमुख्य मंत्री सुशील कुमार मोदी कहले बाड़न कि बैंकन ला नया मानक बनावल जात बा आ अब ओह मानक पर खरा उतरे वाला बैंके में सरकार के धन जमा कइल जाई. कहलन कि सरकारी प्रयास का चलते पिछला साल का मुकाबिले साख जमा अनुपात बढ़ल बा.\nजान जाईं कि केतना जमा बैंकन के मिलल आ केतना कर्जा भा साख बैंक एहिजा दिहले ओकरे अनुपात के साख जमा अनुपात कहल जाला. बिहार आ यूपी के साख जमा अनुपात राष्ट्रीय औसतो ले कम बा. एकर मतलब भइल कि बैंक बिहार आ यूपी में धन बिटोरेलें आ दोसरा रा्ज्यन में करजा बाँटेलें.\nTags: साख जमा अनुपात


भोजपुरी लघुकथा : लछुमन रेखा (गणेश जी बागी) - Open Books Online\nभोजपुरी लघुकथा : लछुमन रेखा (गणेश जी बागी)\nPosted by Er. Ganesh Jee "Bagi" on September 16, 2014 at 5:44pm in भोजपुरी साहित्य\nसीता के बियाह भइला पाँच बरिस भ गइल | बिदाई के बेरा प माई के कहलका आजुओ भुलाईल नईखी ऊ, "बेटी तोहार ससुरा के देहरी तोहार लछुमन रेखा ह.. देखिहऽ उ लंघाय ना.. गाँव-जवार में उनुके निकहा मान मिलेला जे अपना चरित्तर आ पतिधरम निभावला" |\nसीता भरसक लछुमन रेखा त ना लंघली, बाकिर दू गो छोट-छोट लइकन आ पियक्कड़ मरद के संगे कइसे जियत गइली ई उहे जानत बाड़ी |\nदिनभर दारु में टुन्न मरद आ भूखे छटपिटात नंग-धडंग लइकन के दासा देखि के सीता से रहल ना गइल. आखिरकार ऊ लछुमन रेखा लांघिये गइली. मेहनत-मजूरी करे शहर जाए लगली | अब लइकन के थारी में रोटी-तरकारी आ देह प लूगा-बस्तर लउके लागल. बाकिर गाँव में सीता के एगो नया नाम धरा गइल...... "छिनार"..\nपिछला पोस्ट ==> भोजपुरी लघुकथा : मन्थरा\nPermalink Reply by वेदिका on September 16, 2014 at 6:16pm\nकिन परिस्थितियों में वह तथाकथित लक्ष्मण रेखा लांघनी पड़ी। अपने भूखे बच्चों के लिए अन्नोपार्जन किया। वस्तुतः वह पुरुष का ही कर्तव्य था। अपना तो अपना अपने पति का भी रोल स्वयम करके भी सीता को यदि 'छिनार' की पदवी मिलती है तो निश्चित ही समाज मानसिक रूप से बीमार है।\nबहुत बहुत बधाई आ० बागी जी!\nमुख्य प्रबंधकPermalink Reply by Er. Ganesh Jee "Bagi" on September 18, 2014 at 11:57am\nआदरणीया वेदिका जी, आप गैर भोजपुरी भाषी होते हुए भी जिस तरह से कथा के मर्म को समझी है वह तारीफ़ के योग्य है, मैं हृदय से आभारी हूँ।\nPermalink Reply by Shyam Narain Verma on September 17, 2014 at 9:44am\nसुन्दर लघुकथा के लिये आपको बधाई ...................\nबहुत बहुत आभार आदरणीय श्याम नारायण वर्मा जी।\nPermalink Reply by अखिलेश कृष्ण श्रीवास्तव on September 18, 2014 at 1:52pm\nभ्रष्ट व्यवस्था, उस पर दारू, क्या करे गरीब लुगाई।\nपरिवार पालना ज़रूरी है, चाहे जग में होत हँसाई।\nइसलिए गरीब औरत बनी, शहर में सब की भौजई।\nपर गाँव वाले चाहे जो कहें, वो है दरुवा की लुगाई।\nगणेश भाई इस कथा के लिए, हार्दिक मेरी बधाई।\nमुख्य प्रबंधकPermalink Reply by Er. Ganesh Jee "Bagi" on November 9, 2014 at 11:27am\nआदरणीय अखिलेश भाई साहब, एह भोजपुरी लघुकथा प राउर कविता रूपी टिप्पणी उत्साहवर्धन क गईल, बहुते आभार।\nPermalink Reply by Shanno Aggarwal on September 18, 2014 at 7:42pm\nलघु कथा पर बहुत बधाई, गणेश l\nऔरत की जिंदगी कितनी बेबस है l वो चाहें कुछ भी करे पर लोग उसमे खामियां निकाल लेते हैं l शादी होने पर बड़े-बूढ़े बिना सोचे समझे उपदेश देते रहते हैं l पर परिस्थितियाँ लक्षमण रेखा लांघने को मजबूर कर देती हैं l परिवार का पेट भरने के लिये मेहनत मजदूरी करने वाली औरत भी 'छिनार' हो गई...ये लोगों की अज्ञानता नहीं तो क्या है?\nमुख्य प्रबंधकPermalink Reply by Er. Ganesh Jee "Bagi" on November 9, 2014 at 11:28am\nआदरणीया सन्नो बहिन, एह भोजपुरी लघुकथा प राउर आशीर्वाद अनमोल बा, बहुते आभार।\nPermalink Reply by Dr. Vijai Shanker on September 18, 2014 at 10:54pm\n" एगो नया नाम धरा गइल " नाम धरने और अपनी परिभाषाएँ गढ़नें में तो हम दुनिया में सबसे आगे हैं। कोई अपने पैरों पर खड़ा हो यह भी हम देख नहीं पाते हैं। इस प्रभावी भोजपुरी लघु कथा हेतु बधाई आदरणीय गणेश जी बागी जी .\nमुख्य प्रबंधकPermalink Reply by Er. Ganesh Jee "Bagi" on November 9, 2014 at 11:30am\nआदरणीय डॉ विजय शंकर जी, राउर कहनाम बिल्कुले सही बा, नामकरण त जईसे जनम सिद्ध अधिकार होखेला, लघुकथा पसन् करे बदे राउर बहुते आभार।\nसदस्य टीम प्रबंधनPermalink Reply by Saurabh Pandey on September 18, 2014 at 11:56pm\nभोजपुरिहा गाँव-जवार के लोगन के जवन हाल-दासा बा, ऊ इनारा के बेंग से ढेर अधिका नइखे, गनेस भाई. एकर दुख त हरमेसा से रहल बा. ऊहो तब जब अपना देस-जवार के लोगन के बहिरी के देस-दुनिया में जाये में कवनो अहस ना बरल कबो. पढ़ल ले बेसी कढ़ल लोगन के ई देस-जवार इज्जत करत रहल बा. बाकिर हाल का बा सोच के ? निकहा मन घिना जाओ. अब ई दुख तनिका बेसी एहू से ढेर बुझाता, काहें जे, अपना भारत देस के लगभग कूल्हि राज्यन में लोगन के मानसिक अस्तर में निकहा विकास भइल बा. बाकिर, भोजपुरिहा इलाका आजुओ सामंती सोच ले आगा नइखे बढ़ल. आजुओ.. !\nएही बिन्दु के तहार काथा निकहा सुघर भाव से कहि रहल बा.\nएह लघुकाथा के प्रस्तुति खातिर दिल से बधाई..\nमुख्य प्रबंधकPermalink Reply by Er. Ganesh Jee "Bagi" on November 9, 2014 at 11:34am\nआदरणीय सौरभ भईया, लोग दुगो रोटी भले ना दे बाकिर दू गो बात बनावे में कवनो जोड़ नईखे, आपन फटलका भले ना लउके बाकिर दोसर के टाटी में जरूर झाकी, राउर आशीर्वाद एह लघुकथा के एगो नया विस्तार दे दिहलस, बहुत बहुत आभार।


भारत की राजधानी कलकत्ता से दिल्ली कब बनी? - Gk To You\nHome » General Knowledge » भारत की राजधानी कलकत्ता से दिल्ली कब बनी?\npradeep kumar yada\tJune 23, 2020


"घर से दूर, घर में" - आपन माटी\nJuly 3, 2019 July 3, 2019 Kundan Chaudhary\t0 Comments #bhojpuri #blog #hostel #hosteler #man_k_bhaw\nCentral Hindu Boys School Hostel\nब्लॉग के टाइटल अजीब बा नु, "घर से दूर घर में"? टाइटल के माने पूरा ब्लॉग पढ़ला के बाद मालूम चली... भा जे भी घर से दूर रहेsला उ हमरा जगह पर अपना-आप के महसूस करीं। त चली पढ़ल जाव...।\nगाँव में जवन भी लइका रहे लsसन ओकनी के पढ़े खातिर घर से बाहर जाहि के पड़ेला...। अगर लइका पढ़े के चाहता त ओके घर के लोग पढ़ावे खातिर... अपना से दूर जरूर भेजेsला। भा अगर पढ़े खातिर पलायन ना भी कइलस त कमाए खातिर त करहि के पड़ी काहे की बिहार भा उत्तर प्रदेश से पलायन ना होखे त देश रुक जाइ। एहिजा के लोग चलता त देश चलता।\nचली हमनी के विषय प आवे के त आज के विषय हॉस्टलर्स खातिर बा। हमनी के जब तक गाँव में रहनीsजा, लागे की दुनिया इहे ह... माने मेंढ़क वाला हाल. बाकी जसहि घर छूटल- मय तारा दिन में गिना गइल। कहाँ रहल जाइ, का कइल जाइ, कैसे कइल जाइ। घरे रहला प ई सब सवाल के जवाब माई-पापा के लगे रहे। बाकी जसहि शहर में अइनी सब सवाल के जवाब खुद-ब-खुद मिले लागल।\nनौकरी करे वाला के त ऑफिस ही घर हो जाला... लेकिन पढ़े वाला लइकाsसन के घर, घर से हमरा मतलब का शहर में रहे के ठिकाना... ह उहे6बाई 8 वाला, माचिस के डिब्बा- होस्टल के कमरा होला। हम बहुत खुशनसीब बानी जेकरा घर से बाहर निकलते ही सरकारी होस्टल मिल गइल- माने सस्ता, रोज मिले खाना में पास्ता। होस्टल सरकारी होखे या प्राइवेट जवन मेमोरी क्रिएट होला उ जिनगी भर खातिर होला। होस्टल में दोस्त के बर्थडे, होली, परीक्षा के एक दिन पहिले वाला रात भा और भी लाखों काण्ड।\nइंहा रहला के मतलब आज़ादी जवन जब मन तब वार्डन या गार्ड द्वारा छीनल जा सकेला। ह सही कहतानी... स्कूल होस्टल में इ होला। आज़ाद बानी पिंजरा के अन्दर। लेकिन जवन परिवार बनेsला, उ अटूट रहेsला। होस्टल में रह के स्कूल ना जाईल, भा ओकरा बाद प्रिंसीपल चेकिंग में पकड़ा मुँह लटका लेला के अलग ही मज़ा होला। हमरा सौभाग्य बा की हम दु बार जानबुझ के पढ़े ना गइनी भा प्रिंसिपल आके बहुत प्रेम से नाम ले के गइली। उ अलग बात बा की कवनो एक्सशन ना भइल।\nहोस्टल लाइफ प लिखे के बहुत कुछ बा... का लिखी हमरा समझ नइखे आवत। जब हम होस्टल जॉइन कईनी त इहे लागल की अब सब कुछ से आज़ाद पंछी बानी। लेकिन होस्टल जॉइन के अगला दिन ही हम एतना गृहातुर भइनी की पापा खुशी-खुशी घरे बुला लेनी। बचपन में आपन माँग पूरा करे खातिर रोवला के बाद हम होस्टल में रहते हुए जब छठ के गाना सुननी त आँसू रुक ना पाइल भा हम रो देले रहनी। लोग कहेsला लइका ना रोवेलसन?।\nलेकिन जसहि सब लइका सन से जानपहचान भइल, ओकरा बाद कब घर के याद धूमिल होखे लागल मालूम ना चलल। आज ई स्थिति बा की घरे रह त होस्टल जाये के मन ना करेsला... आ होस्टल रहsत... घर के कमी महसूस ना होला। होस्टल में कइल हुडदंगई बहुत याद रही। वार्डेन भा गॉर्ड के नामकरण जवन हमनी के कईनीsजा बहुत याद रही। आज एगो होस्टल छूटलsहा, बाकी अभी होस्टल वाला जिनगी खत्म नइखे भइल।\nआखरी लाइन बा-\nएक मुद्दत बाद आजादी मिली कैद से,\nपर जब आज़ादी मिली कमबख्त पिंजरे से ही प्यार हो गया था।\n← ” ई बचपन कबो ना आई “\nपुरनका याद!!! →


प्यार हो जाला के निगेटिव कटिंग – Anjoria\nप्यार हो जाला के निगेटिव कटिंग\nपिछला दिने हीरा फिल्म इंटरटेनमेंट के भोजपुरी फिल्म “प्यार हो जाला” के पहिला निगेटिव कटिंग मुंबई के राउको लैब में राजदीप सैनी का हाथे शुरु कइल गइल. एह मौका के समारोह मनावल गइल आ भोजपुरी फिल्मोद्योग के जानल मानल लोग मौजुद रहे. एह फिल्म के निर्देशन हीरा सरोज कइले बाड़न जिनकर गिनती भोजपुरी फिल्मोद्योग के मशहूर कैमरामैन में कइल जाला. निर्माता सर्वेश सैनी के एह फिल्म में सर्वेश सैनी, कोमल ढिल्लन, अवधेश मिश्रा, रीतू पाण्डे वगैरह कलाकार शामिल बाड़े. फिल्म के प्रस्तुत कइले बाड़न राजदीप सैनी.


अगिला दू साल ले निरहुआ हाउसफुल बा – Anjoria\nजून 28, 2010 निरहुआ, भोजपुरी फिल्म\nभोजपुरी सिनेमा के किंग आ जुबिली स्टार दिनेश लाल यादव भोजपुरी के अकेला सितारा हउवन जे बाक्स आफिस पर सफलता के गारण्टी मानल जाले. साथ ही साथ उनका के जुबानो के पक्का मानल जाला. एही दू गो गुण का चलते भोजपुरी सिनेमा के हर निर्माा उनकर दिवाना बन गइल बा आ एही दिवानगी का चलते निरहुआ का लगे अगिला दू साल ले कवनो डेट खाली नइखे रहि गइल.\nनिरहुआ के ई डेट उनका रगुलर निर्मातन का लगे बा जइसे कि दुर्गा प्रसाद, अभय सिन्हा, आलोक कुमार, रामाकान्त प्रसाद, प्रवेश सिप्पी, कुमार मोहन, आ अशोक गुप्ता. ई लोग निहुआ के बड़ दाम दे के उनकर डेट अपना अपना फिल्मन खातिर खरीदले बा. एह साल का शुरु का छह महीना में निरहुआ लगातार पाँच गो हिट फिल्म दिहले बाड़न आ तीन गो अबही रिलीज होखे का तइयारी में बा. प्रवेश सिप्पी के भोजपुरी फिल्म मृत्युंजय के पोस्ट प्रोडक्शन काम चल रहल बा आ लोफर आ रणभूमि के संपादन के काम चल रहल बा. एह फिल्म के डबिंग का बाद निरहुआ निर्माता दुर्गा प्रसाद के दुश्मनी में लाग जइहें जवना के निर्देशन राजकुमार आर पाण्डे करत बाड़े.\nएकरा बाद असलम शेख के रखवाला, अपने होम प्रोडक्शन निरहुआ इन्टरटेनमेंट के निरहुआ टाँगावाला, डी॰रामानायडू के टाइगर आ आलोक कुमार के गंगा जमुना सरस्वती के शूटिंग होखी. एही बीचे अशोक गु्प्ता के फिल्म जय हो कट्टा बाबा के शूटिंगो करा लिहल जाई.\nनिरहुआ के हमेशा कोशिश रहेला कि दर्शकन के स्वस्थ मनोरंजन मिले जवना के ऊ सिनेमाघर में भरपूर आनन्द उठा सकस. आ उनकर फिल्म से सामाजिक सरोकारनो के दरसावल जा सके.\n2 thoughts on “अगिला दू साल ले निरहुआ हाउसफुल बा”\nBhojpurikhoj.com कहते हैं:\nजून 28, 2010 को 8:13 अपराह्न पर\nहम एह वेबसाइट खातिर गाना,लेख,कैरियर और समाचार भेजल चाहत बानी का ओकर प्रकाशन संभव बा ।\nजून 28, 2010 को 8:26 अपराह्न पर\nIt is very easy Mukesh Ji, start sending your mails to editor@anjoria.com


अभय सिन्हा के जंग – Anjoria\nमशहूर भोजपुरी फिल्म निर्माता अभय सिन्हा अब “जंग” ले के आवत बाड़े. एहसे पहिले ऊ “बंधन टूटे ना, प्यार के बंधन, जनम जनम के साथ, हम बाहुबली, रणभूमि, आज के करन अर्जुन” जइसन सफल फिल्म दे चुकल बाड़न. “जंग” यशी फिल्म्स प्रा॰ लि॰ का बैनर में बनल बा आ महुआ मीडिया प्रा॰ लि॰ एकरा के प्रस्तुत कइले बा. भोजपुरी के सुपर स्टार पवन सिंह आ मोनालिसा का साथ एह फिल्म में गुल हमीद, प्रेरणा, सुदेश कौल, आकाश सहाय, उल्हास, मेहनाज, दीपक सिन्हा, रवि उज्जैन आ एहसान खान वगैरह कलाकार शामिल बाड़े. फिल्म के निर्देशन अरशद खान के, गीत विनय बिहारी के, संगीत लाल सिन्हा. कहानी मनोज हंसराज के, एक्शन शकील शेख के आ कैमरा शकील अंसारी के बा. नृत्य निर्देशन पप्पू खन्ना, हसीना मेहनाज आ रामदेवन के बा. कार्यकारी निर्माता हउवें अंजनीकांत श्रीवास्तव आ कला निर्देशक विजय दास.\nOne thought on “अभय सिन्हा के जंग”\nmai Abhay hu mere pas ek bahut hi good kahani hai aap call karne -9525595663


UP govt has gifted benefits to its employees – टटका खबर\nInacabinet decision UP Government has decided to give 6th Pay Commission benefits to Agricultural University teachers and 4th grade govt.employees. They have been awarded many other benefits too incudinn loan facility to buy cars and computers.\nडेढ़ा पइसा आधा काम रघुपति राघव राजा राम जपे वाला अपना कर्मचारियन के यूपी सरकार त्योहार से पहिलही उपहार दे दिहले बिया. सरकार तय कइले बिया कि चउथको श्रेणी के कर्मचारियन के अब छठा वेतनमान के फायदा .दे दिहल जाई. संगही संगे इहो कह दिहलसि कि अब चउथका श्रेणी में नया बहाली ना होखी आ आउसोर्सिंग से काम चलावल जाई. कृषि विश्चविद्यालय के शिक्षको लोग के छठा वेतनमान दे दिहल गइल बा.\nइहो तय भइल बा कि अब सरकारी कर्मचारी गाड़ी बा कंप्यूटर खरीदे खातिर सरकार से उधारी ले सकेले. दिहाड़ी पर काम करे वाला सगरी मजदूरन के नियमित कर दिहल गइल बा.


‘नगीना’ फिलिम में प्रदीप पाण्डेय चिंटू के धमाल आ कुछ अउरो खबर – Anjoria\nJun 30, 2014 चिंटू, नगीना, बागी भइले सजना हमार, विजय पथ\nचर्चित निर्देशक राजकुमार आर.पाण्डेय के आवे वाली फिलिम ‘नगीना’ के एगो गाना के शूटिंग पिछला दिने मुंबई के चांदीवली स्टूडियो में करावल गइल. गाना के बोल रहे ‘कभी मिलने तो आओ, सावन की नशीली रातो में’. एह शूट के मौका पर चिंटू धमाल मचा दिहलन. गाना जतना बढ़िया सुने आ गुनगुनावे में लागत बा देखहू में ओतने नीक लागी.\nवइसे त एह फिलिम में कुल ११ गो गाना बा बाकिर ई गाना बाकी सभ से अलगा आ स्पेशल बा.\nएस एस फिल्म फैक्टरी के ‘विजय पथ – एगो जंग’ फिलिम एडिटिंग के दौर मे बा. एडिटिंग मुंबई के शकुन्तलम स्टूडियो में हो रहल बा.\nपिछला दिने ‘बागी भइले सजना हमार’ फिलिम ला एगो गीत मशहूर पार्श्वगायिका ख़ुशबू जैन के आवाज में रिकार्ड करावल गइल. एकर पूरा शूटिंग जल्दिए उत्तर प्रदेश के बस्ती जिला के खूबसूरत जगहन प करावल जाई.


भोजपुरी-वर्तनी के आधार – Anjoria\nभोजपुरी-वर्तनी के आधार\n– स्व. आचार्य विश्वनाथ सिंह\n(ई दस्तावेजी आलेख एह खातिर दिहल जाता कि भोजपुरी लिखे-पढे़े में लोगन के सहायक-होखो)\nभोजपुरी भाषा में उच्च कोटि के साहित्य-रचने करे खातिर ना, ओकर सामान्य रूप से पठन-पाठन करे खातिर आ ओकरा के कलम के भाषा बनावहू खातिर ओकर मानक वर्तनी के निर्धारण आवश्यक बा.\nअगर लेखक लोग शब्दन के अपना-अपना ढंग से, आ कबो-कबो बिना ढंगो के, लिखत रही त भाषा का क्षेत्र में भारी अराजकता होई. मानक वर्तनी का अभाव में ईहे होत रही कि ‘लोढ़ा’ लिख दिआई आ ‘पत्थर’ पढ़ लिआई. भाषा का विकास खातिर अइसन स्थिति बहुते अवांछनीय बा.\nभोजपुरी बहुत विशाल क्षेत्र में बोलल जाला. बिहार, उत्तर प्रदेश, मध्यप्रदेश आ नेपाल का तराई के बहुत बड़ भूभाग में एकर विस्तार बा. भोजपुरीभाषी क्षेत्र का बाहरो बिहार का राजधानी पटना में, राँची, जमशेदपुर, बोकारो अइसन औद्योगिक नगरन में, आ कलकत्ता, दिल्ली, बम्बई अइसन महानगरन में भोजपुरीभाषी लोगन के बड़ संख्या निवास करेला. भारत का अलावे मारिशस, फीजी, ट्रिनिडाड, सूरीनाम अइसन देशनो में भोजपुरी बोलल जाला आ लोक-व्यवहार के प्रधान भाषा का रूप में ओकर प्रतिष्ठा बा. संसार में भोजपुरीभाषियन के संख्या आठ करोड़ (अब करीब 20 करोड़) बतावल जाला. अइसन व्यापक भाषा में शब्द-रूप के विभिन्नता भइल स्वाभाविक बा आ एह विभिन्नता में शब्द का मानक रूप के निर्धारण आसान नइखे. वाचिक भाषा के प्रवाह नियमन में बान्हल ना जा सके. अधिका से अधिका ई हो सकेला कि ओकरा लिखित रूप के नियमित कइल जाव जेहसे व्याकरण आ कोश के प्रमाणिक स्वरूप बन सके. भाषा के ठीक ढंग से पठन-पाठन होय आ साहित्य-रचना अउर शास्त्र-निर्माण खातिर भाषा के एगो वैज्ञानिक, सर्वसम्मत रूप उपलब्ध हो जाय. एकरा खातिर सबसे पहिले भोजपुरी के मानक वर्तनी निर्धारित कइल जरूरी बा. एकरा बिना भाषा के विकास ना हो सके. वर्तनी के एकरूपता भाषा का वैज्ञानिक भइला के पहिला लक्षण हऽ.\nभाषा में वर्णात्मक ध्वनियन के सार्थक प्रयोग होला. ओह ध्वनियन के वर्णमाला का अक्षरन में उतारल वर्तनी के काम ह. लिपि अक्षरन के पोशाक ह. वर्तनी के उपादान ह वर्णमाला. एहसे वर्णमाला का पूर्णता-अपूर्णता अथवा वैज्ञानिकता-अवैज्ञानिकता पर वर्तनी के स्वरूप निर्भर करेला. भोजपुरी भाषा में संस्कृत-वर्णमाला आ नागरी लिपि के व्यवहार कइल जाला – जइसे हिन्दी में होला. संस्कृत-वर्णमाला संसार के सबसे वैज्ञानिक वर्णमाला ह काहे कि ओहमें एक ध्वनि खातिर एकेगो वर्ण बा आ कवनो दोसरा वर्णमाला से ओमें वर्ण-संख्या जादे बा. संस्कृत में वर्तनी के विविधता कहीं-कहीं मिलेला (जइसे-अवनि-अवनी, पृथ्वी-पृथिवी, नारिकेर-नारिकेल), लेकिन ई मूलतः शब्द का मानकीकरण के समस्या ह.\nसन्धि का प्रसंग में जरूर वर्तनी के अनेकरूपता संस्कृत में देखल जाला, जेकर कारण ई हो सकेला कि सन्धि का वर्ण-विकार के उच्चारण लोग भिन्न-भिन्न ढंग से करेला (जइसे-वाक़् हरिः त्र वाग्हरि: आ वाग्घरि:; तत् हविः त्र तद्हविः आ तद्धविः). लेकिन वर्तनी का एह छूट से अर्थबोध में कवनो कठिनाई ना होखे, अउर अइसन उदाहरणो सीमित संख्या में बाड़न स. सबसे बड़ बात ई बा कि संस्कृत में वर्णमाला के वैज्ञानिकता का कारण वर्तनी उच्चारण का अनुसार निर्धारित होला, अर्थ का अनुसार या व्युत्पत्ति का अनुसार ना. ई विशेषता हिन्दी, भोजपुरी आ ओह सब भषन में बा जेकर वर्णमाला संस्कृत से लिहल गइल बा. उर्दू आ अँगरेजी में वर्तनी के समस्या जटिल बा. उहाँ वर्णमाला के अवैज्ञानिकता का चलते शब्दन के वर्तनी रटके चाहे मन में बइठाके याद राखे के पड़ेला. उर्दू में ‘स’ ध्वनि खातिर एगो अक्षर बा-से, आ दोसर बा-सीन, आ तीसर बा-साद. साबित लिखे के होई त से; सबक, सरकार आ सल्तनत लिखे के होई त सीन; आ सन्दल, सब्र आ सन्दूक लिखे के होई त साद के प्रयोग होई. ताला में ते लागी, आ तलब, तरीका आ तोता में तो. एगो तबीयत लिखी त पहिलका त खातिर तो आ दोसरका खातिर से आई. ओइसहीं ज ध्वनि चार तरह से लिखल जाई. हजार लिखाई जे से; जात आ जैल लिखाई जाल से; जमानत आ हाजिर लिखाई जाद से; आ नाजिर लिखाई जो से.\nअँगरेजी में वर्तनी के समस्या अउर विकट बा. उहाँ एगो क ध्वनि चार तरह से लिखाला. कैट (cat) c से, कोरस (chorus) ch से, काइट (kite) k से, आ कोरम (quoram) qu से. ईहे ना, ओही सी (c) के प्रयोग कहीं ‘स’ खातिर एस (s) के प्रयोग होई. फेन, ओही सी-एच (ch) से च से मिलत-जुलत ध्वनि लिखाई-जइसे चान्स (chance) में, आ ओकरे से ‘श’ ध्वनिओ लिखल जाई-जइसे शोफर (बींनििमनत) में, जब कि श खातिर सामान्य रूप से एस-एच (sh) के प्रयोग होला. बाकी अँगरेजी-वर्तनी में सामान्य रूप से कहाँ होला कुछ! ओही श खातिर कबो सी-आइ-ओ-यू (ciou) होई – जइसे प्रेशस (precious) में, त कबो एकदम से टी-आइ-ओ हो जाई- जइसे नेशन (nation) में. डोर (door), पुअर (poor) आ पूल (pool) में क्रमशः ओ, उअ आ ऊ ध्वनियन खातिर समान वर्तनी-विधान बा. पुट (put) का उ आ बट (but) का अ खातिर एकेगो यू (u) के प्रयोग होला.\nएह तरह से अँगरेजी में एक ध्वनि खातिर अनेक अक्षर अलगा-अलगा भा एके साथे, आ अनेक ध्वनियन खातिर एक अक्षर भा अक्षर-समूह- ई दूनों ढंग के विचित्रता बा. आ एह दूनों का ऊपर सबसे बड़ अद्भुत बात ई बा कि उहाँ अक्षर कबो-कबो मौन हो जालन स, याने उन्हनीके लिखल त जाला बाकी उच्चारण ना कइल जाय; जइसे नॉलेज (knowledge) में के (k), न्यूमोनिया में पी (p), थाइसिस (phthysis) में पी-एच (ph). साइकॉलोजी (psychology) के हिज्जे पिसाइ-का-लोगी मशहूर बा. मतलब ई कि अँगरेजी में शब्दन के सुनके उन्हनी के शुद्ध-शुद्ध लिखल तबे सम्भव होला जब उन्हनीका लिखित रूप के पहिले से जानकारी होखे आ हर शब्द के वर्तनी ठीक-ठीक याद होखे. शब्द का लिखित रूप से ओकर उच्चारण स्पष्ट ना भइला से अँगरेजी-शब्दकोश में हर शब्द के उच्चारण ध्वनिलिपि में लिखल जाला. हिन्दी-संस्कृत में, चाहे भोजपुरिओ में, अइसन अटपटाह जरूरत ना पडे़. ईहे ना, अँगरेजी के बड़-से-बड़ विद्वान आ भाषाशास्त्री एक उच्चारणवाला भिन्नार्थक शब्दन के सुनके तब ले ना लिख सके जब ले ओकरा प्रसंग आदि से अर्थ के जानकारी ना हो जाय. राइट के उच्चारण सुनके बिना अर्थ जनले कोई ई ना तय कर सके कि ऊ कइसे लिखाई – right (=सही, अधिकार) कि rite (= धार्मिक क्रिया) कि write (= लिखे के क्रिया) कि wright (= बनावेवाला).\nअइसन सैकड़न उदाहरण मिलिहन स. अँगरेजी के विद्वान एह बात के स्वीकार करेलन कि ओकरा वर्तनी में अनियमितता आ भ्रामकता बा. ओकर विकास अनियमित ढंग से भइल बा आ ओकर कवनो सुसंगत प्रणाली नइखे स्थापित हो सकल 1 . अँगरेजी में शब्दन के वर्तनी याद करे खातिर रटे के, बार-बार लिखके अभ्यास करे के आ मन में बइठावे के तरीका बतावल जाला. तबो अइसन होला कि बड़का-बड़का भाषाशास्त्री लिखत खानी कवनो-कवनो शब्द के वर्तनी का बारे में भ्रम में पड़ जालन आ शब्दकोश देखेलन. गुड इंग्लिश (Good English), बेटर इंग्लिश (Better English) आ द बेस्ट इंग्लिश (The Best English) अइसन भाषा-विषयक पुस्तकन के विद्वान लेखक जी.एच. वैलिन्स साफ स्वीकार कइले बा कि हमरा आज ले डेयरी (dairy = दुग्धशाला) आ डायरी (diary) में वर्तनी के भ्रम हो जाला 2.\nसंस्कृत आ हिन्दी में शब्दन के वर्तनी रटे के कवनो जरूरत ना पड़े. इहाँ शब्द के उच्चारण सुनके ओकराके लिखे में आ लिखल शब्द के सही रूप में पढ़ देवे में सामान्य साक्षरता से बेसी भाषाज्ञान के जरूरत नइखे आ ओह शब्द का अर्थ-ज्ञान के त एकदमे जरूरत नइखे.\n1. English spelling is irregular and confusing. It developed haphazardly and became fixed beforeareasonably consistent system had established itself.\n(Hans P.k~ Guth: Words and Ideas, Chapter 12, pp 281.)\n2. I myself always hesitate between dairy and dairy.\nG.H.k~ Vallins : Better English, Chapter VII, pp 109.\nहिन्दी आ भोजपुरी में वर्तनी के समस्या प्रायः समान कारणन से पैदा होला. कुछ मुख्य कारण निम्नलिखित बाड़न स –\n(i) ध्वनि-परिवर्तन का अनिवार्य ऐतिहासिक प्रक्रिया में संस्कृत का कइएगो ध्वनियन के उच्चारण अब मूल रूप में नइखे हो पावत (जइसे-ऋ,ष, ज्ञ) बाकी उन्हनी से बनल तत्सम शब्द हिन्दी में चलऽ ताड़न स आ भोजपुरी में भी उन्हनीके ग्रहण कइल जरूरी बा; जइसे-ऋषि, ज्ञान. एहसे उच्चारण आ वर्तनी में भेद हो जाता.\n(ii) ध्वनि-परिवर्तन का क्रम में हिन्दी आ भोजपुरी में कुछ अइसन ध्वनियन के प्रयोग होता जे संस्कृत में ना रही स बाकी प्राकृत आ अपभ्रंश में जेकर आविर्भाव हो गइल रहे (जइसे ह्नृस्व ए, ह्नस्व ओ; म्ह, न्ह के मिश्र व्यंजन के ध्वनि), आ ओह परम्परा से अउर उन्यत्त से भी हिन्दी ओ भोजपुरी में इन्हनीके आगमन भइल (जइसे-घेराव, तेलचट्टा, ओसारा, कोइरी, सम्हाल या सम्हार, कान्हा). वर्णमाला में वर्तमान व्यवस्था का अनुसार इन्हनीके जवन वर्तनी बा ओहसे इन्हनी के सही उच्चारण ना हो पाई (जइसे-तेलचट्टा में से के उच्चारण खेल का खे अइसन; कोइरी में को के उच्चारण कोदो का को अइसन; सम्हार आ कान्हा में म्ह आ न् हके उच्चारण सम्भार में प्रयुक्त संयुक्त व्यंजन म्भ अइसन हो जाई).\n(iii) हिन्दी में विदेशीय भषन से आइल कुछ ध्वनियन के तत्सम रूप में भी बोले आ लिखे के आग्रह कइल जाला (जइसे-क, ख, ग, ज, फ, आ). काबिल , खराब, गरीब, जरूरत, फेल, डॉक्टर अइसन शब्दन के मूल उच्चारण का अनुसार लिखे के व्यवस्था परिनिष्ठित उच्चारणे खातिर ना, कबो-कबो अर्थबोधो खातिर जरूरी हो जाला (खुदाई से ख, दाई के, गोरी से गोरी के आ बाल से अँगरेजी शब्द बॉल के अर्थ ग्रहण करे में कठिनाई हो सकेला).\n(iv) संस्कृत संयोगात्मक भाषा रहे, बाकी ऐतिहासिक आ भाषा-वैज्ञानिक कारणन से हिन्दी आ भोजपुरी तक आवत-आवत भाषा के स्वरूप वियोगात्मक हो गइल बा. एहसे वर्तनी-विधान में ई प्रश्न उठेला कि विभक्तियन के संज्ञा या सर्वनाम का साथे लिखल जाव कि ओहसे अलगा. अइसने प्रश्न संयुक्त क्रिया, पूर्वकालिक क्रिया, उपसर्ग, प्रत्यय, अव्यय, समास आदि का प्रसंगो में उठेला. हालाँकि एहमें निश्चित नियम ना रहलो से अर्थबोध में गम्भीर गड़बडी के अवसर शायदे कहीं आवे, तबो वर्तनी के वैज्ञानिक आ मानक स्वरूप का विचार से ई प्रश्न महत्वपूर्ण हो जाला.\n(v) हिन्दी आ भोजपुरी के उच्चारण-प्रणाली संस्कृत से भिन्न हो गइल बा. अकारान्त शब्दन के इहाँ हलन्त उच्चारण होला (कमल के कमल्, संसार के संसार्) बाकी वर्तनी संस्कृत-उच्चारण का अनुरूप चल रहल बा. एह उच्चारण का आधार पर हलन्त शब्दन के लिखे में केहू-केहू हल् के चिन्ह ना देवे (भगवान, श्रीमान). सन्धि का प्रसंग में एकरासे कठिनाई पैदा होला काहे कि हिन्दी में सन्धि के सब नियम संस्कृत से लिहल गइल बाड़न स. ओह नियमन का अनुसार शब्दन का वर्तमान उच्चरित रूप के छोड़के उन्हनीके परम्परागत लिखित रूप के सन्धि स्वीकार करे के पड़ेला (सम्भवतः ईहो एगो कारण ह कि तद्भव शब्दन का बीच सन्धि के कवनो नियम हिन्दी-व्याकरण में नइखे बतावल गइल). एह तरह से वर्तनी आ उच्चारण में तालमेल के अभाव वर्तनी के अवैज्ञानिक बना देला. संस्कृत में ऐ, औ के उच्चारण अइ, अउ नियन रहे. हिन्दी आ भोजपुरी में ऊ बदलके अए, अओ नियन हो गइल बा. अब ऐन्द्रिय, ऐश्वर्य में ऐ के उच्चारण पैर नियन आ मौर्य, लौकिक में औ के उच्चारण और नियन होला. प्रश्न उठऽता कि ऐ, औ से अए, अओ ध्वनि के काम चलावल जाव कि ना, काहे कि अइ, अउ उच्चारण वाला शब्द भोजपुरी में, आ हिन्दिओ में बहुत बाड़न स.\n(vi) समान श्रुतिवाला ध्वनियन में मानक उच्चारण के निश्चय ना हो सकला से हिन्दी आ भोजपुरी में चाहिए-चाहिये, आई-आयी अइसन वैकल्पिक वर्तनी मिलेला. एकरा में एकरूपता खातिर कवनो नियम जरूरी बा.\n(vii) संस्कृत में अनुस्वार का विकल्प में ओकरा बादवाला वर्ण के पंचमाक्षर का प्रयोग के विधान बा (जइसे-श3क्र, चञ्चल, कण्टक, मन्दिर, सम्बल). वर्तनी का सुविधा खातिर हिन्दी आ भोजपुरी में एकराके अनुस्वार करे के प्रचलन हो रहल बा. वर्तनी के वैज्ञानिकता का दृष्टि से ई विचारणीय बा कि एहमें से कवनो एगो के मानक स्वीकार कइल जाव कि विकल्प से दूनों चलत रहे.\n(viii) हिन्दी आ भोजपुरी में अइसन शब्दन के संख्या काफी बा जिन्हनीके कवनो मानक रूप निश्चित नइखे भइल (गर्म-गरम, सर्दी-सरदी, बर्फ-बरफ, फु र्स त -फु र सत, वापिस-वापस, दिल्ली-दे ह ली, केरल-केरला). एहसे इन्हनीके मानक वर्तनी समस्या बन गइल बा.\nभोजपुरी में ऊपर बतावल सामान्य कारणन का अतिरिक्त वर्तनी-समस्या के एगो विशेष कारण भी बा. ऊ ह भोजपुरी के आपन उच्चारण-पद्धति. भोजपुरी के उच्चारण-पद्धति खड़ी बोली से भिन्न त बड़ले बा, मगही, मैथिली, बँगला आदि से भी भिन्न बा. भोजपुरी में अ के उच्चारण मुँह के ईषद्वर्पुल (कुछ गोल) करके होला. बँगला आदि से भी भिन्न बा. भोजपुरी में अ के उच्चारण मुँह के ईषद्वर्तुल (कुछ गोल) करके होला. बँगला में अ प्रायः ओ नियन बोलल जाला, मैथिली में गोलाई बहुत कम रहेला, भोजपुरी में ह्नस्व ओ से भी हलुक अल्प ओ का आस-पास ओकर उच्चारण रहेला. भोजपुरी के दोसर प्रवृत्ति ह-शब्द का आदि या मध्य में आवेवाला अ, इ, उ, के विलम्बित उच्चारण कइल. एह उच्चारण-पद्धति का चलते भोजपुरी के बहुत-सा शब्दन का मानक वर्तनी खातिर हिन्दी से अलग हटके विचार करे के पड़ी. मानक भोजपुरी-वर्तनी के निम्नलिखित मुख्य सिद्धान्त होइहन स –\n(i) वर्तनी यथासम्भव उच्चारण का अनुरूप होय. नया ध्वनियन खातिर वर्णमाला आ लिपि में आवश्यकतानुसार अइसन व्यवस्था कइल जाय, जे अस्वाभाविक ना लागे.\n(ii) वैकल्पिक भा अस्पष्ट उच्चारण का स्थिति में वर्तनी के निर्णय ना भइला प शब्द का व्युत्पत्ति पर भी विचार कइल जाय.\n(iii) टंकण आ मुद्रण में अनावश्यक कठिनाई ना होखे, एकर यथासम्भव ध्यान राखल जाय.\n(iv) जहाँ वर्तनी के एक से अधिका विकल्प उपस्थित होय उहाँ हिन्दी का वर्तनी के निकट रहल उचित होई-अगर भोजपुरी-उच्चारण से ओकर विरोध ना होखे.\n(v) अगर हिन्दी के वर्तनी मानक ना होखे त ओकराके स्वीकार ना कके भोजपुरी-उच्चारण का अनुकूल वर्तनी-विधान कइल जाय.\nPrevious Post: अशोक द्विवेदी के तेवरी\nNext Post: दइब टेढ़ भइले करमवो बा फूटल : गजल\nबहुत बहुत धन्यवाद एह लेख के फेर से एहिजा रखे खाति. ई एगो साहित्यिक थाती ह… नवहा लोग के भोजपुरी में लिखे में ढेर गलती होला. कविता कहानी लेख खूब लिखाता बाकी वर्तनी, छंद के सही इस्तेमाल बहुत कमे लोग करत बा. एह लेख से कम से कम हमरा त मार्गदर्शन मिलल .


पश्चिम चंपारण – टटका खबर\nकाल्हु आइल भयंकर समुद्री तूफान यास उत्‍तर-पश्चिम ओर बढ़त कमजोर हो गइल. भारतीय मौसम विभाग के कहना बा कि एह तूफान से अंडमान निकोबार द्वीप समूह, ओडिशा, अउर पश्चिम बंगाल में सबले बेसी नुकसान भइल बा. घनघोर बरखा आ आन्ही से किनाते के कई एक गाँव में बाढ़ आ गइल आ कई जगहा तटबंध टूट\nपुलिस मीडिया के बतवलसि कि यूपी के कुशीनगर जिला के सेवरही इलाका के दुलमापट्टी गांव के एगो लइकी के निकाह दू बरीस पहिले गदियानी टोला में भइल रहल. निकाह का बादे से ससुराल वाले दहेज ला परेशान कइल शुरु क दीहलें आ आखिरकार ओकरा के काल्हुकि रात किरासन तेल डालके जरा देबे के आरोप लगवले\nमहिला फुटबॉल के फाइनल में पश्चिम चंपारण आ सिवान में मुकाबला आज\nबक्सर में होखत 10वीं बिहार राज्य सीनियर महिला फुटबॉल के फाइनल मैच आज दुपहरिया एक बजे से किला मैदान में पश्चिम चंपारण आ सिवान के टीमन का बीचे होखे वाला बा. काल्हु भइल दुसरका सेमीफाइनल में सिवान के टीम पटना टीम के एक गोल से हरा दिहलसि. पटना टीम कवनो गोल ना कर सकल.\nबिहार से खबर संक्षेप में\nबिहार राजद के अध्यक्ष बनीहें रामचन्द्र पूर्वे. एह पद खातिर काल्हु ई आपन परचा दाखिल क दिहलन जबकि दोसर केहु परचा दाखिल नइखे कइले. भोजपुर जिला से पुलिस पांच हजार के ईनामी नक्सली नंदजी यादव के गिरफ्तार क लिहलसि. पश्चिम चंपारण जिला के रक्सौल का नियरा बिना वीजा भारत में घुसत दू गो चीनी नागरिकन\nगंडक नहाए गइल दू गो लड़िका डूब गइले\nपूर्वी चंपारण के बड़नामा घाट पर सोमार का सबेरे नहाए गइल दू गो लड़िका नदी में डूब गइले. पुलिस के कहना बा कि नहात घरी गोड़ बिछलइला से उ गहिरा पानी में चल गइले सँ जेहसे ओहनी के डूबला से मौत हो गइल. दुनू लड़िकन के लाश नदी से निकाल लिहल गइल बा. एगो दोसरा\nपश्चिम चंपारण में नाबालिगन संगे दुष्कर्म\nपश्चिम चंपारण जिला के मैनाटांड इलाका के पुरैनिया गांव के रहे वाली एगो लड़िकी जब घास काटे गइल रहे तब ओकर पड़ोसी शेख फिरकुल नेयाज आ शेख खुर्शीद ओकरा के जबरिया उठा के एगो सुनसान खेत मे ले जा के ओकरा से दुष्कर्म कइले. एगो दोसर घटना रामनगर इलाका के रहुई गांव के ह जहअं\nबैंक मैनेजर के जेल के सजा\nपश्चिम चंपारण के उपभोक्ता फोरम के आदेश ना मनला का चलते बैंक आफ इण्डिया के पोराडो शाखा के ब्रांच मैनेजर सुधांशु कुमार के छह महीना के जेल के सजा सुनावल गइल बा. फोरम उनका के गिरफ्तार करे के आदेश पुलिस प्रशासन के दिहले बिया.\nपश्चिम चंपारण जिला के शनिचरा थाना के जिनबलिया गाँव का नियरा एगो सड़क हादसा में काल्हु एगो औरत के मीत ठाँवे पर हो गइल जबकि ओकरा दू गो बच्चा समेत पाँच जने घवाहिल हो गइलें. रोहतास जिला के नौहट्टा इलाका के चौखरा गाँव में काल्हु भिनसारे एगो बम विस्फोट में एक आदमी घवाहिल हो गइल.\nबिहार से छिटपुट खबर\nपश्चिम चंपारण के लौरिया प्रखंड के सिसबनिया में तीन गो औरतन पर इंदिरा आवास के रुपिया फर्जीवाड़ा कर के दू हाली उठा लिहला का चलते मुकदमा दर्ज भइल बा. रोहतास पुलिस कोचस में छह गो अपराधियन के असलहा समेत गिरफ्तार कइले बिया. सिवान जिला के बहादुरपुर गाँव में एगो नाबालिग लइकी से कुकर्म करे वाला\nअस्पताल में एक्सपायर्ड दवाई मिलला का बाद अधीक्षक पर जुर्माना\nपश्चिम चंपारण के एम जे के अस्पताल में बचवन के इलाज में लागे वाली दवाई एक्सपायर्ड हालत में मिलला का बाद जिलाधिकारी अस्पताल अधीक्षक आ भंडारपाल पर पाँच लाख नब्बे हजार रुपिया के जुर्माना लगा दिहले बाड़न. ई जुर्माना ओह लोग के तनखाह से काटल जाई.


प्रेम दीवानी रानी चटर्जी – Anjoria\nनया नायक राकेश मिश्रा के ‘‘प्रेम दीवानी’’ हो गइली रानी चटर्जी. एह फिलिम में रानी प्यार, रोमांस, शरारत आ एक्शन करत नजर अइहें. रानी के हालही में रिलीज फिलिम ‘‘रानी चली ससुराल’’ पूरा मुंबई में धमाल मचवले बिया.\nबीडीओ साहब के संगीतमय लांचिंग आ कुछ अउर हालचाल


बिल्ली के गला में घंटी के बांधे?\nरिमझिम पड़ेला फुहार हो देहियाँ में आग लगाये..\nकइसे बचाई आपन जान हो देहियाँ में आग लगाये.\nजबसे बलम जी परदेश गइलन, हमारे जियरवा के सुधि नाही लिहलन.\nसासु जी के बोलिया में आग हो देहियाँ के आग लगाये..\nरिमझिम पड़ेला फुहार हो...........\nकरेजवा के चीर जाला सहेलियन के बोलिया जरको ना सहाला उनकर ठिठोलिया\nकइसे बुझाई आपन प्यास हो देहियाँ में आग लगाये.\nभेजतानी संदेसा हम अपना जूनून से सियाही ना समझीय लिखातानी खून से..\nजियरा में नाही बाचल आस हो देहियाँ में आग लगाये.\nPosted by abhay krishna at 10:19 PM 1 comment:\nLabels: lok geet kajari\nश्रावण (कृष्णपक्ष) २०६५, १७ अगस्त रविवार से ३० अगस्त शनिवार २००८\nश्रावण (कृष्णपक्ष) २०६५ के शुरुआत १७ अगस्त रविवार से शुरू होके ३० अगस्त शनिवार २००८ तक रहत बा..\nपक्ष के कारक ग्रह कारक ग्रह सूर्य, मंगल अउरी गुरु हो जइहें .. ई पक्ष में सूर्य, शुक्र अउरी बुध के राशिः परिवर्तन क्रमशः प्रतिपदा १७ अगस्त, दशमी २६ अगस्त अउरी नवमी २५ अगस्त के होत बा..\nकृष्ण जन्माष्टमी २४ अगस्त के हो रहल बा. ओही दिना वैष्णव लोग के बरती के दिन बा.\nमेष(चू,चे,चो,ला,लू,ले,लो,ला,अ)माता पिता से सहयोग मिली अउरी २६ अगस्त के बाद आय में वृद्धि के संकेत बा.. अनावश्यक खर्चा से बची जा. पिता के स्वास्थ के प्रति सचेत रहला के काम बा. मूंगा धारण कइला से लाभ होखी..\nवृष(ई,उ,ए,ओ,वा,वी,वू,वे,वो)सरकारी कर्मचारी लोग खातिर बढ़िया समय बा.. जोश के बजाय होश से काम लेबे के पड़ी. सूर्य के जल दिहला से और सूर्य नमस्कार से लाभ होखी.. माता रानी के ध्यान धरीं जा लाभ होखी....\nमिथुन(का,की,कू,घ,ड,छ,के,को,हा)व्यापारी लोग खातिर बढ़िया समय लेकिन मौसम के मार से सावधान रहे के जरुरत बा.. आय के बढोतरी के संकेत स्पष्ट बा. २५ अगस्त के बाद बढ़िया समय बा..पन्ना धारण करीं जरुर लाभ होखी..\nकर्क(हा,हू,हे,हो,डा,डी,डू,डे,डो)जिंदगी में उतार चढाव बनल रही. पक्ष में काला कुकुर के खीर खियायीं लाभ होखी.. खर्चा में बढोतरी के संकेत बा..कालसर्प योग के प्रभाव विशेष नुकसान करी.. शिव आराधना करीं, मोती दान दीं..\nसिंह(मा,मी,मू,मे,मो,टा,टी,टू,टे)२५ तारीख तक बढ़िया समय बा बाद में खर्चा बढे के संकेत बा.. कउनो कार्य में संघर्ष करे के पड़ी. व्यापारी लोग सावधान रहे.. सूर्य के जल दिहला से जरुर लाभ होखी, लहसुनिया धारण करीं..\nकन्या(टो,पा,पी,पू,ष,ण,ठ,पे,पो)भाई बन्धु से सहयोग के अपेक्षा मत करी, लेकिन २५ के बाद से बढ़िया समय आ रहल बा.. नया काम शुरू करे वाला के अच्छा रही.. पन्ना से लाभ होखी अउरी बुध के बीज मंत्र के जप कराईं..\nतुला(रा,री,रू,रे,रो,ता,ती,तू,ते)भाई बंधी से सहयोग के अपेक्षा मत करीं, निराश होखे के पड़ी.. २६ तारीख के बाद अउरी सावधान रहे के जरुरत बा.. माता रानी के ध्यान धरीं लाभ होखी.. हीरा अउरी स्वेत वस्त्र से लाभ होखी...\nवृश्चिक(तो,ना,नी,नू,ने,नो,या,यी,यू)धन के लेके चिंता बनल रही. आमदनी होखी भी ता खर्च बनल रही.. संतान से सहयोग मिळत बाकि मूंगा धारण कइला से जरुर लाभ होखी. हनुमान के सेवा करी अउरी हनुमान चालीसा के पथ करी..\nधनु(ये,यो,भा,भी,भू,ध,फ,ढ़,भे)गुरु अभी भी वक्री बाड़े लेकिन लग्न बदला से उनकर निशाना पर संतान लोग रही. थोड़ा सावधनी बरते के जरुरत बा.. "ओम नमो वासुदेवाय नमः" के जप करी अउरी शोध कराके पुखराज धारण करी..\nमकर(भो,जा,जी,खी,खू,खे,खो,गा,गी)शत्रु लोग से बचे के जरुरत बा.. छोटा छोटा बात में भी संघर्ष करे के पड़ सकेला.. पारिवारिक अशांति के. संकेत बा. दुसर मेहरारू से बचे के जरुरत बा.. हनुमान के भक्ति करीं अउरी नीलम धारण करीं...\nकुम्भ(गू,गे,गो,सा,सी,सू,से,सो,दा) पत्नी से अनबन के संकेत बा. बाकि संघर्ष से सफलता मिली. सिंह लग्न वाला विशेष ध्यान दें.. शनि के दान अउरी दिया जलाई.. परीक्षा करके नीलम धारण करीं..हनुमान चालीसा के रोज पाठ करीं..\nमीन(दी,दू,थ,झ,ञ,दे,दो,चा,ची)स्वास्थ के प्रति सचेत रहे के जरुरत बा.. गुरु के वक्री रहला से विशेष बीमारी वाला लोग महामृतुन्जय के जाप अवश्य करायें .. पुखराज धारण कइला से लाभ करी. गुरु के बीज मंत्र के जप भी ठीक रही..\nPosted by abhay krishna at 10:12 PM No comments:\nसवाल बड़ा विकट बा. स्वाभाविक बा जवाब भी वईसने होखी. पर सबसे जरुरी ई बा कि सवाल जनमला के कारण जानल जाव. हम पिछला दिनन से चलल आ रहल अमरनाथ श्राइन बोर्ड के जमीन विवाद से उपजल आन्दोलन के बात कर रहल बानी. एगो समस्या बनल बनावल होला अउरी एगो समस्या के बनावल जाला. हालात कईसनो होखे बनावल गईल समस्या के विरोध के पीछे ठाड़ लोगन के हाँ में हाँ मिलावल वईसने बात होखी जइसे शिवजी के भस्मासुर के वरदान दिहल. शिवजी के बचाव खातिर त फ़िर भी विष्णु जी पहुँच गइले पर इंहा उपद्रव के आग में जले वाले निर्दोष लोग के बचाव खातिर के आगे आई.\nजहाँ तक हमार जानकारी बा समस्या के शुरुआत जम्मू कश्मीर सरकार द्वारा अमरनाथ श्राइन बोर्ड के आवंटित जमीन के करार रद्द करे के बाद शुरू भइल. मामला के धर्म से जोड़ के देखल गइल अउरी ठेकदार लोग आपन रोटी सेंके खातिर सड़क पर उतर गइल. पर भाई लोग यदि विरोध करे वाला लोग थोडी देर खातिर ई मान ले कि सरकार केहू के जमीन दिहलस फ़िर वापस ले लिहलस अउरी अइसना कउनो जमीन के आवंटन भइले नइखे त अतना बड बवाल होखला से बच जात. पर इहाँ ई सोचे वाला केहू सामने न आइल अउरी जे भी आगे आईल ओकरा के इहे लागल कि शिवजी ऊ लोग के भस्मासुर समझ के ई मुद्दा के विरोध के आड़ में आपन धार्मिक आ राजनीतिक रोटी सेंके के मौका दे रहल बाडन. बस फिर का? धरम अउरी राजनीति के ठेकेदार लोग भस्मासुर बनके विरोध के आड़ में चाहे एहर के चाहे ओहर के जनता के जला रहल बाड़े.\nकेहू आदमी बा जे अइसना ठेकेदार लोग से ई पूछ सके कि ई विरोध में अगर सबसे बड नुकसान भइल त केकर भइल. शायद केहू पूछे वाला मिल भी जाए पर का ऊ लोग ताल ठोंक के ई बात स्वीकार सकेला के सावन के महिना में अमरनाथ जाके आपन धार्मिक भावना के पूर्ति करे के समय में ई विरोध के कारण सबसे बड नुक्सान हिंदू धार्मिक भावना के ही भइल. जे ओ तरफ़ चल गईल रहे ओकरा के ई तरफ़ लौटे में परेशानी भइल और जे ओ तरफ़ जाए के तैयारी में लागल रहे ओकरा के अमरनाथ जाए के इरादा बंद करे के पडल. कोढ़ में खाज ई कि ई विरोध प्रदर्शन के दौरान कुछ निर्दोष लोग के जान से भी हाथ धोये के पड़ गइल.\nका कउनो राजनीतिक पार्टी या धार्मिक पार्टी जे ई आन्दोलन में अग्रणी रहे निर्दोष लोग के मौत के जिम्मेदारी लेबे के तैयार बा? का ऊ लोग ताल ठोंक के कह सकेला कि जवना लोग के मौत भइल उनमे से केहू भी उनकर पार्टी या घर से सम्बन्ध रखेला? कतई ना. ई विरोध प्रदर्शन में जेतना लोग के जान गइल सब निर्दोष लोग बा. शायद ऊ लोग के मौत के जिम्मेदारी सरकार पर थोप के एक अउर विरोध प्रदर्शन के तैयारी हो जाव पर इतना जरूर तय बा कि अइसना हर विरोध प्रदर्शन में हमेशा निर्दोष लोग के ही मौत होखी न कि राजनीति अउरी धर्म के रोटी सेंके वाला अगुआ लोग के.\nबात इहें ख़तम हो जाईत तबो गनीमत रहित पर हद त तब हो गईल जब एही बात के लेके देश भर में चक्का जाम के रुपरेखा अमली जामा पहिनावल गइल अउरी कानपूर तथा पंजाब में चक्का जाम के दौरान जाम के कारण २ बीमार लोग के मौत भइल. ई बीमार लोग के न त विरोध करे वाला से मतलब रहे न ही सरकार से. सारा दिन स्क्रीन मीडिया चक्का जाम के अगुआ लोग से सवाल करत रह गइल कि ई मौत के जिम्मेदारी के लिही पर केहू सामने ना आइल. एक नेता महोदय अईले भी त ई कह के छुट्टी पइले कि बीमार लोग के अस्पताल जाए के का उहे रास्ता मिलल रहे. उनकर जवाब देबे के अंदाज अइसन रहे कि यदि पलट के ई सवाल हो जात कि केवल उहे रास्ता होत तब का होत त ऊ जरूर अपना तरफ़ से दुसर रास्ता के नक्शा बने के देखा देते.\nअपना जोश में ऊ इहो बात भूल गइले कि ऐ तरह से चक्का जाम करे वाला हर पार्टी के अगुआ लोग चक्का जाम के समय जरूरी अउरी आकस्मिक सेवा में छेड़खानी न करे खातिर गला फाड़ के नारा लगावेले सन. पर हकीकत एहे बा कि जमीनी धरा पर अइसना कउनो नारा अउर वादा के मतलब न होला. आप लोग के हमार बात समझ में आइल होखे त हमार कहे के मतलब सिर्फ़ एतने बा कि वजह जो भी हो अउरी विरोध करे वाला केहू भी होखे यदि उनकर विरोध प्रदर्शन के दौरान एक भी मौत के संभावना होखे त या त विरोध के धारणा ही न बने या फ़िर अइसना समय पर होखे वाला कउनो भी निर्दोष लोग के मौत के जिम्मेदारी भी लेबे के तैयार रहे लोग. यदि अगुआ लोग एकरा खातिर तैयार न होत बा त अइसना हर विरोध के नकारल बहुत ही जरुरी बा नाही त समाज के हालात वइसन शिवजी जइसन हो जाई जेकरा पीछे भस्मासुर रूपी धर्म और राजनीति के अगुआ लोग उनकर के जरावे खातिर हमेशा तैयार मिली.\nई खेला में जब भी नुकसान होखी जनता के ही होखी एहिसे चेते के जिम्मेदारी भी जनता के ही बा फ़िर जनता चाहे एहर के हो या ओहर के. एही से जरुरत बा कि जनता बिल्लीनुमा बनावल समस्या के समय रहते ही पहचान जाव नाही त बीच बचाव करे खातिर जब भी बन्दर रूपी धरम या राजनीति के अगुआ लोग आगे आयी त जनता के उहे हाल होखी जऊन हाल दू बिल्ली के लडाई में बन्दर के बीच बचाव करत समय भइल रहे. दूसरा अर्थ में हमार कहे के मतलब ई बा कि समाज के अइसन स्थिति से बचे के जरूरत बा जहाँ बिल्ली के गला में घंटी बांधे के जरुरत पड़े नाही त ई सवाल हमेशा बनल रही कि बिल्ली के गला में घंटी बांधी के.\nPosted by abhay krishna at 2:55 AM No comments:\nरिमझिम पड़ेला फुहार हो देहियाँ में आग लगाये.. कइसे ...\nश्रावण (कृष्णपक्ष) २०६५, १७ अगस्त रविवार से ३० अगस...\nसवाल बड़ा विकट बा. स्वाभाविक बा जवाब भी वईसने होखी...


एसर Liquid Z6 Plus Price in India, Full Specs - 6th June 2020 | Digit\nएसर Liquid Z6 Plus\nCurrent Best Price of एसर Liquid Z6 Plus is ₹ 0\nएसर Liquid Z6 Plus Specifications\nवारंटी और निर्माता की जानकारी : Acer\nमॉडल : Liquid Z6 Plus\nउत्पाद के नाम : Acer Liquid Z6 Plus\nDimensions (lxbxh- in mm) : 153.6 x 75.4 x 8.5\nएसर Liquid Z6 Plus Brief Description\nएसर Liquid Z6 Plus Smartphone 5.5 -इंच स्क्रीन Full HD IPS LCD Capacitive Touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 401 पर इंच बा | फोन 1.3 GHz Octa कोर प्रोसेसर से संचालित बा और एकर रैम3GB बा. एसर Liquid Z6 Plus Android 6.0 ओएस पे काम करेला.\nएसर Liquid Z6 Plus Smartphone August 2016 मे लॉंच भईल रहे|\nफोन मे 4080 mAh बैटरी लागल बा|\nएसर Liquid Z6 Plus मे कनेक्टिविटी के तरीका बा : ,GPS,Wifi,HotSpot,Bluetooth,\nएसर Liquid Z6 Plus के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nपॉपुलर एसर मोबाइल-फोन\nएसर Liquid Z530\nएसर Liquid Z630s\nएसर Liquid Jade


शिक्षक दिवस पर मोदी लाईवःका सोच रहल बाड़ें लोग? | Bhojpuri News Website\nशिक्षक दिवस पर मोदी लाईवःका सोच रहल बाड़ें लोग?\nअगर आप भी भी आपन बात हमने तक पहुंचावल चाहत बानी त ट्विटर पर #ModiLive Hastag के साथ आपन विचार पोस्ट करीं या फिर अपना मोबाईल से अपना नाम आ शहर के नाम के साथ आपन मैसेज 9616-2524-16 पर भेज दिहीं.\nदेश के प्रधानमंत्री नरेन्द्र मोदी आज शिक्षक दिवस पर देश भर के स्कूली छात्रन के संबोधित कईलन. आज एह मौका पर ट्विटर के जरिए भोजपुरी खोज.काँम आम जनता से पुछलस कि “शिक्षक दिवस पर मोदी के लाईव संबोधन से देश के सरकारी स्कूलन के हालात केतना बदले वाला बा?”. लोग नरेन्द्र मोदी के संबोधन के कवना रूप मे देख रहल बाड़ें.\nआप लोगन द्वारा एह मुद्दा पर कईल गईल कुछ चुनिंदा ट्विट्स के हमने के छाप रहल बानीं जा.\nसत्यप्रकाश पांडेय @SatyaPandey99 अंग्रेजी मे ट्विट कर के एकरा के एतिहासिक बतवलन.\nFirst time in the history of India, we haveaPM who has the capacity,ability & willingness to interact with its people directly.\nउधर अनिल मेघवाल @Anilmeghwal9 ट्विट कईलन कि ‘आज पीएम मोदी के लाईव संबोधन होखे या फिर आज चल रहल क्रिकेट के बात होखे लेकिन टीआरपी ट्विटर के ही ज्यादा बा.’ यानी मोदी के बारे में ट्विटर पर ज्यादा से ज्यादा ट्विट हो रहल बा और लोग एकरा बारे में बात कर रहल बाड़ें.\nअगर आप भी भी आपन बात हमने तक पहुंचावल चाहत बानी त ट्विटर पर #ModiLive Hastag के साथ आपन विचार पोस्ट करीं या फिर अपना मोबाईल से अपना नाम आ शहर के नाम के साथ आपन मैसेज 9616-2524-16 पर भेज दिहीं. हमने के हर मैसेज के छापे के कोशिश कईल जाई.\n– See more at: http://m.bhojpurikhoj.com/news.php?com_content=bhojpuri&storyid=2014112717#sthash.GsgrTz9q.dpuf


an open platform for Bhojpuri speaking people\nभोजपुरियन के बतकुच्चन करे खातिर खुलल मंच, जाहां रउवा घरउ आ राष्ट्रीय-अंतरराष्ट्रीय कौनो मुद्दा पर आपन बात कहे आ ओह पर बहस करे खातिर पूरा आजाद बानी. उबीछ के करीं सभे उघटा पइचि आ दिहीं-लिहीं सभे जमि के ओरहन\nकविता कोश के वेबसाइट पर भोजपुरी लोकगीतन के संग्रह देखि के मन जुड़ा हो गइल।\nPosted by विजय शंकर पांडेय at 10:25 am कोई टिप्पणी नहीं:\nLabels: आल्हा, चौथ चन्दा गीत, छठ, भोजपुरी लोकगीत. Kavita Kosh, सोहर\n2008 में एह ब्लॉग के एह मकसद से शुरू कइले रहनि की फुरसत में भोजपुरिया बिरादरी संगे रूबरू होखल जाई। जमके बतकुचन होई। कई महीना तक सबकुछ ठीकठाक चलल, ठीहा पर लोगबाग के ठीकठाक जुटाऩो भइल, भोजपुरी पंचायत में जमके ओरहन, उघटा पइचिओ भइल, लेकिन नून-तेल-लकड़ी के चक्कर में, रोजमर्रा के भाग दौड़ में कुछ दिन बाद सबकुछ थथम गईल। जोश ठंडा पड़ि गइल।एहि बीच काशी पत्रकार संघ अध्यक्ष केडीएन भइया (फोटो में कृष्णदेव नारायण राय भइया भऊजी संगे ) के एह घरी भोजपुरिया खातिन मोह जागि गइल बा। रोज फेसबुक पर उहांके दरकचत बानी। उहां के बगइचा चरत देख फेरु ओरहन के याद आ गइल। पुरनका सब पोस्ट हटा के उहें से फेरू एगो नया शुरुआत करत बानी। भरोसा बा चलल जाई एहि बेरि के संगे-संगे कुछ दूर। एहि घरि बड़ा चर्चा बा बनारस के क्वोटा शहर बनावे के सपना के। एह पर पत्रकारपुरम बनारस में हमरा घरे बतकुचन होत रहे। ओहमे सुरेश सिंह जी आ जगधारी जी भी मौजूद रहनी। सुरेश भइया के कहनाम रहे कि बनारस के इतिहास कई हजार साल पुरान बा। ओकरा संगे क्वोटा जइसन शहर के तुलना कइसे हो सकेला। ईसा आ गौतम बुद्ध से भी पहिले के प्रमाण मिलेला। कवनो जमाना में दुनिया के बड़का बड़का लोग एहि शहर में आई के देश आ दुनिया के नया दिशा देत रहल हां। एहि ममिला में भगवान बुद्ध आ महावीर तक के नाम लिहल जा सकेला। वइसे काशी अध्यात्म खातिन पहचानल जाले। विकास के नाम पर विनाश से बाकी दुनिया अगुता गइल बा। ओने के लोग शांति के तलाश में भारत की ओर देखत बाड़न। कहीं अइसन मत होखे कि उल्टे क्वोटा बनारस के रंग में रंग जाए। अव आगे पढीं सभे केडीएन भइया के राय\nलरिकाई क कई गो बात एकट्ठे याद आवे लागल बा। गांवे बढ़ई से कहिके बाबू जी हमके एगो लकड़ी क गाड़ी बनवा देहलन. चार गो पहिया, ओपर पटरा जड़ा गइल. एगो रसरी बान्हिके नगीना खींचे, अउर हम पटरापर बिछौना पसार के बइठ जाईं. दुआर से बगइचा ले नगीना घुमावें मो खुब मजा लेईं। बनारस अइलीं ते तीनपहइवा देखि के ललचा गइलीं. बाबू जी उहो खरीद दिहलन। बनारस देखिलीं त लागत हमरो गउवां अइसने हरत. समय बीतल त लखनऊ गइलीं, नीमन लागत फेनू सोचिलीं, बनारसो अइसने रहत त का बात रहत। फेनू दिल्ली गइलीं. अरे बाप रे इतना बड़ शहर. अइसने बनारस रहत त केतना नीक होत। कलकत्ता देखिके त अंखिये चौन्हिया गइल. टीवी पर विदेशी शहर देखिंल त अउर लालच बढ़ल। जवन देखीं, उहे चाही. कुल्ही समोसा हमही खाइब क जिद कइलीं. त पिटाइयो गइलीं। बाबू जी कहलन-देख बेटा, दुसरा क सेन्हुर देखिके आपन लिलार ना फोरल जाला। जवन बा ओहीमें संतोष करे सीख।\nआज सुन्हिली की मोदी बाबा जापान गइलें त क्वोटो शहर देखलन, आ जिदिया गइलन, बनारस अइसने बनी, काल के लन्दन जइहें, फेनू न्यूयार्क जाइहें, कब्बो वाशिंगटन जइहें, जइबें करिहं. प्रधानमन्त्री जवन हउवें, कवन घरे क पइसा लगेके बा। देखि-देखिके सनीमाके हिरोइन, आज के लरिकवन क इहे हाल बा। मेहरारू सुघरो हो, पढ़लो होय, सुशीलो हो, माई-बाबूके पुछबो करे, नोटवो कमाये। बढ़ावा जा मन, भगवान रउंवा सभेके मनोकामना पूरन करें. बाकी एगो बात बा तनि हमरा गांव क सड़कियों देख लीहअ जा. बिना दलाली खइले नीमन से बनवा देता जा त ठीके रहत......\nPosted by विजय शंकर पांडेय at 9:44 am कोई टिप्पणी नहीं:\nLabels: भोजपुरी पंचायत, BHOJPURI, Bhojpuria, facebook, Jagdhari, Kashi Patrakar Sangh, PANCHAYAT, Rai Krishnadev, Suresh Singh, Varanasi, Vijay Shankar Pandey\nघूमे लाएक अउर ब्लॉग\nप्रथम मास असाढि सखि हो, गरज गरज के सुनाय।सामी के अ...\n2008 में एह ब्लॉग के एह मकसद से शुरू कइले रहनि की ...\nThank you for your precious arrival here, now please spare some more of your less time and visit >>> Lanes & ByLanes


राबड़ी देवी का सीएम नीतीश कुमार पर बड़ा आरोप कहा- "नीतीश के नियत ठीक नईखे"\n24-Apr-2019 01:13 PM\nपटना- बिहार में तीसरे चरण के मतदान के साथ-साथ पक्ष-विपक्ष के नेताओं के बीच आरोप प्रत्यारोप का दौर जारी है. पूर्व सीएम राबड़ी देवी ने एक बार फिर से सीएम नीतीश पर निशाना साधा है. राबड़ी देवी ने ट्विटर के जरिये हमला बोले हुए सीएम नीतीश कुमार को पत्तल खीचवा की संज्ञा दे दी है.\nराबड़ी देवी ने ट्विट कर लिखा है कि “नीतीश के नीयत टीक नईखे. ई सब पत्तल-खिचवन के कवनो लाज-शर्म नईखे. एतना बेईजती के बाद भी ओट खातिर हाथ मिलईले बाड़न स. एकनी से होशियार रहे के बा।फेरू चुनाव के बाद आपन डफली-आपन राग अलपिहन स. झूठा विकास और देश भक्ति के नाम पर आपन उल्लू सिधा करे मे लागल बाड़न सब।एकनी के झांसा मे नईखे आवे के.”\nनीतीश के नीयत टीक नईखे।ई सब पत्तल-खिचवन के कवनो लाज-शर्म नईखे।एतना बेईजती के बाद भी ओट खातिर हाथ मिलईले बाड़न स।एकनी से होशियार रहे के बा।फेरू चुनाव के बाद आपन डफली-आपन राग अलपिहन स।झूठा विकास और देश भक्ति के नाम पर आपन उल्लू सिधा करे मे लागल बाड़न सब।एकनी के झांसा मे नईखे आवे के\nआपको बता दें कि पूर्व सीएम राबड़ी देवी सीएम नीतीश कुमार पर लगातार भोजपुरी भाषा में हमला कर रही है. गौरतलब है की पूर्व सीएम राबड़ी देवी मंगलवार को भी भोजपुरी में सीएम नीतीश कुमार पर हमला बोलते हुए यहां तक कह दिया था की तीर का भी जमाना नहीं रहा.


सबले अधिका गेटअप बदले वाला खलनायक संजय पांडे | CinemaBhojpuri.in\nJuly 10, 2012 - कलाकार, फिल्म\n- Tagged: धड़केला तोहरे नावे करेजवा, संजय पांडे\t- no comments\tहिंदी सिनेमा में सबले अधिका गेटअप बदलले रहलें खलनायक प्राण आ अब भोजपुरी सिनेमा के प्राण कहाए वाला संजय पांडहू ओही तर्ज पर सबले अधिका गेटअप बदले वाला खलनायक बनल जात बाड़ें. हर गेटअप ऊ कहानी का माँग पर राखेलें. अपना आवे वाला फिलिम ‘धड़केला तोहरे नावे करेजवा’ में संजय पांडे फेरू एक बेर सभका के अपना गेटअप से चउकइहें. आदि शक्ति इण्टरटेनमेंट के एह प्रस्तुति के निर्माण सुपर गोल्ड आडियो एण्ड सिनेविजन प्रा. लि.करत बिया आ निर्देशक हउवें दिनेश यादव हे पहिले चर्चित निर्देशक राजकुमार पाण्डे के एसोसिएट रहलें आ दर्जन भर से बेसी सफल भोजपुरी फिलिम में योगदान दे चुकल बाड़न. पत्रकारिता से फिल्म निर्देशन में आइल दिनेश यादव एह फिल्म से उत्तर प्रदेश आ बिहार के चर्चित गायक विजय वर्मा के सिनेमा का परदा पर उतारत बाड़ें. विजय वर्मा के नायिका बाड़ी रानी चटर्जी आ साथी कलाकारन में संजय पाण्डे, कलुवा, निशा, उमेश सिंह, अयाज खान, आनन्द मोहन, रत्नेश अउर नीरज राज पौडेल के नाम बा. गीत लिखल बा प्यारेलाल यादव आ श्याम देहाती के, संगीत बावे श्याम देहाती के, मार-धाड़ निर्देशन दिलीप यादव के आ नृत्य निर्देशन कानू मुखर्जी के बा. (शशिकांत सिंह रंजन सिन्हा के रपट)\nमिलत जुलतजुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत (3)संजय पांडे क ‘रिहाई’ (3)संजय पांडे के नया रिकार्ड तीन हफ्ता में तीन फिल्म (3)बिहारी रिक्शावाला से मजनू मोटरवाला बन गइलें संजय पांडे (3)“लहू के दो रंग” बजवलसि कामयाबी के डंका (2)To the official site of Related Posts via Taxonomies.\tLeaveaReply Cancel reply


रविन्द्र सिंह ले आवत बाड़े ‘जियतानी हम तोहरे आस में’ – Anjoria\nभोजपुरी के कई हिट धारावाहिकन के निर्देशक रहल रविन्द्र अब भोजपुरी परदा खातिर ‘जियतानी हम तोहरे आस में’ नाम के फिलिम ले आवत बाड़े. विन्ध्यवासिनी फिल्म प्रोडक्शनस् के बैनर तले बनल एह इस फिल्म में अविनाश शाही, पुजा सिंह, अली खान, अनिता सिंह, सारिका संघमित्रा, राकेश कुमार, विजय कुमार, प्रेम दीवाना, रंजीत सिंह, श्याम कुमार आ उदय श्रीवास्तव के भूमिका बा.\nएह फिल्म का माध्यम से देखावल गइल बा कि शिव आजुवो गुरू बाड़े. फिल्म के निर्माता विजय कुमार आ प्रेम दीवाना, निदेशक रविन्द सिह, गीतकार अशोक सिन्हा अउर प्रेम दीवाना, आ संगीतकार शम्स जमील हउवें.\nफिल्म की शुटिंग गढ़वा, डाल्टेनगंज, पलामू में कइल गइल बा.


‘बी.डी.ओ. साहब’ के भव्य म्यूजिकल लांचिंग – Anjoria\n‘बी.डी.ओ. साहब’ के भव्य म्यूजिकल लांचिंग\nमां लक्ष्मी फिल्म्स के बैनर तले बनत राममनोहर सिंह के प्रस्तुति भोजपुरी फिलिम ‘बी.डी.ओ. साहब’ के संगीत मुहूर्त पिछला दिने कोलकाता का फ्यूजन स्टूडियो में बहुते धूमधाम से कइल गइल. एह मौका पर कुमार शानू के गावल एगो गीत के रिकार्डिंग भइल.\n‘बी.डी.ओ. साहब’ निर्माता दिलीप कुमार गिरि, निर्देशक पप्पू भारती, गीतकार राजेश पाण्डेय ‘अकेला’ आ मनोज मजनू, संगीतकार नागेन्द्र निरपांसु अउर निर्माण प्रबंधक अरविन्द कुमार हउवें. एहमें कुल दस गो गाना बा जवनन के बोल साफ सुथरा बा. मुख्य भूमिका में नवोदित कलाकार दिलीप आ डिम्पल नजर अइहें.\nनिर्माता दिलीप कुमार गिरि बतवलन कि एकर शूटिंग बिहार के छपरा जिला में कई जगहन पर करावल जाई जेहसे कि एहमें भोजपुरी शैली के वास्तविकता नजर आवे. एकर कहानी गाँव का माटी से जुड़ल बा. कहानीकार हउवें नारायण दुबे. निर्देशक पप्पू भारती बतवलें कि एहमें देखावल जाई कि के तरह बाहुबलियन आ अनेरिया के राज चलेला ब्लॉकन में. फिलिम के नायक ओहिजा के जनता के एह अनेरियन से बचावता आ सगरी सुविधा जनता ले चहुँपावत बा.\n‘दुल्हे राजा’ के शानदार लॉचिंग आ ‘प्यार झुकता नहीं’ के म्युजिक रिलीज\nनिर्देशक क़मर हाजीपुरी के सम्मान


भोजपुरी लोकगीत में नारी - केशव मोहन पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome आलोचना केशव मोहन पाण्डेय विविध स्त्री पक्ष भोजपुरी लोकगीत में नारी - केशव मोहन पाण्डेय\nभोजपुरी लोकगीत में नारी - केशव मोहन पाण्डेय\nभारतीय संस्कृति में हर प्रकार से विविधता देखल जा सकल जाला। ई विविधता भोजपुरी की गहना बन जाले। एगो अलगे पहचान बन जाले। इहे विविधते त अपना भोजपुरी संस्कृति के विशिष्टता देला आ अलग पहचान बनावेला। एह संस्कृति आ पहचान के कवनो बनल-बनावल निश्चित ढ़ाँचा में नइखे गढ़ल जा सकत। ई त बलखात अल्हड़ नदी जइसन कवनो बान्हो से नइखे घेरा सकत। ई त ओह वसंती हवा जइसन बावली, मस्तमौला आ स्वतंत्र ह, जवना पर केहू के जोर ना चलेला। अपने मन के मालीक। एह के कवनो दिशा-निर्देश के माने-मतलब पता नइखे। एह संस्कृति के केहू गुरू नइखे आ ना एह के कवनो बात के गुरूरे बा। ई त बस जन-मानस के अंतस से निकलल एकदम निरइठ आ पावन मानसिकता आ भावुक-सरस सोच को देखवेवाला हमनी के पहिचान ह। हमनी के त अपना सांस्कृतिक समृद्धि आ उपलब्धियन पर मुग्ध हो के खाली वाहवाही ना देनी जा, एकरा सथवे जीवन-जगत से ओकरा संबंध के आ अउरीओ तमाम सांस्कृतिक घटकन के आपस के संबंध के मन से जोड़बो करेनी जा। हमनी के समझबो करेनी जा। भोजपुरी संस्कृति में संबंधन के दायरा खाली अपना कुनबा आ आसे-पड़ोस ले ना होला, दोसरो गाँव के लोग ‘फलाना’ काका, चिलाना चाचा, भाई आदि कहाला लोग।\nपछीम के देषन में लिखित साहित्य के परंपरा रहल बा। ओहिजा बोलचारू साहित्य के परंपरा ना के बराबर बा। ओने के चिंतन आ अध्ययन लिखित दस्तावेज़ आ सबूत के आधार बनाके कइल जाला, जवना एकदम उचिते बा। प्रमाण से प्रमाणिकता सिद्ध होला। एकरा ठीक उल्टा अफ्रीका में वाचिक परंपरा भरपूर रहल बा, एकदमे समृद्ध, बाकीर ओहिजा लिखित परंपरा हइए नइखे। ओहिजा के अध्ययन खातीर मौखिक स्रोतन के सहारा लिहल ही उचित होई। भारत में लिखित आ लोक-संस्कृति के मौखिक परंपरा लगभग एक्के बराबर सशक्त आ समृद्ध रहल बा। एहिजा के पारिस्थितिक आ तार्किक दूनो संरचना के बीच स्पष्ट रूप से कवनो बँटवारा के लाइन तय नइखे कइल जा सकत। कुछ चीज अइसन अरूर बा जवना के पूरा-पूरा लोक चाहें शिष्ट परंपरा में रखल जा सकल जाता, बाकीर एह दूनों के बीच में ढेर चीज अइसन बा जवना के दूनों में से कवनो एक में ना राखल असंभव बा। हमनी के इहो इयाद राखे के चाहीं कि जवना चीज के आज निस्संकोच रूप से शिष्ट चाहे लिखित परंपरा में राखल जा सकल जाता, ऊ सब कबो कभी वाचिक परंपरा में रहल बा।\nभारत के परिप्रेक्ष्य में देखल जाय त लोक आ लिखित परंपरा में रामायण-महाभारत के सैकड़ों रूप बा। लोक आ शास्त्र के गुणात्मक योग से फलित भक्ति साहित्य त एगो नया त्रिकोणे रच दिहलस। अगर लोक आ शास्त्रने के केंद्र मानल जाव त ई कुल रचना एह दूनो केंद्रन के बीच एह ढंग से स्थित बा कि लोक-मर्मज्ञ एहके लोक-परंपरा के ज्ञान अउरी साहित्य के लिखित रूप करार देंला लोग आ शास्त्र-ज्ञानी एही रचनन के शास्त्रीय ज्ञान अउरी शिष्ट साहित्य के लोकोपयोगी संस्करण कही लोग। मनुष्य त सामाजिक प्राणी ह, बाकीर आदमी के सगरो सपना, सगरो इच्छा समाज आ इतिहास में पूरा ना होला। आदमी के सपना आ ओकर इच्छा समाज अउरी इतिहास से प्रभावित त होला, बाकीर समाज अउरी इतिहास से बान्हाइल ना रहेला। एही से त आदमी ‘स्वप्न लोक स्रष्टा’ ह। इतिहास के कवनो काल-खंड होखे चाहे समाज में फइलल कवनो विचारधारा, स्त्री-पुरुष, नर-मादा, मरद-मेहरारु में भेदभाव साफ-साफ लउकेला। जहवाँ पुरुष अपना सपना पर नगर, महल, स्मारक आ नया-नया राजवंशन के उदय करत रहल बा, ऊहवें औरतन के सपना आ इच्छा लोकगीतन में दर्ज होत रहल बा। एक अर्थ से लोक-साहित्य अउरी समृद्ध भइला के साथे-साथ प्राचीनो भइला पर ई नया चिंतन के केंद्र बन जाला।\nहम अपना बाप-महतारी के सबसे छोटका संतान हँई, जवना कारने ओह लोग से हमार सन्निकटता उनका प्रौढ़ा अवस्था से उनका वृद्धा अवस्था ले बनल रहल। हम कई बेर अनुभव करीं कि माई जब कवनो विषम परिस्थिति में पड़ जाव तब गीत गावे लागें। ओह बेरा माई के गीत खाली गीत ना हो के उनका अंतर के पीड़ा होखे। हमके साफ-साफ ईयाद बा कि ऊ गीत गावत कम, गीत रोअत अधिका लागें। कवनो विषम-परिस्थिति में ऊ अपना के द्रौपदी लेखा प्रस्तुत करत गावे लागें -\nअब पति राखीं ना हमारी जी,\nमुरली वाले घनश्याम।।\nबीच सभा में द्रोपदी पुकारे\nचारू ओरिया रउरे के निहारे\nदुष्ट दुशासन खींचत बाड़ें\nदेहिंया पर के साड़ी जी,\nजब माई हमरा के सुतइहन तब लगभग हमेशा गीत गइहें। उनका गीतीया के बोलवे से हमरा लइका मन के बुझा जाव कि उनका मन में एह बेरा हर्ष-उल्लास, पीड़ा-वेदना, ममता-दुलार आदि कवना भाव के अधिकता बा। जब ऊ सहज रहिहें तब आपन सबसे प्रिय गीत जवना में सिंगारों रहे, प्रेमों रहे, ऊहे गीत गइहें -\nअजब राउर झाँकी ये रघुनन्दन।।\nहिरफिर-हिरफिर रउरे के निहारे\nरउरे ओरिया ताकी ये रघुनन्दन।\nमोर मुकुट, मकराकृत कुण्डल\nपैजनिया बाजे बाँकी ये रघुनन्दन।\nहमरा त लोकगीत आ लोक-साहित्य के समृद्धि में सबसे अधिक औरतने के योगदान बुझाला। उदाहरण के रूप में हम अपना माई के ईयाद क के कहीं त कवनो परब-त्योहार के बेरा जब भैया लोग घरे ना पहुँचे लोग चाहें आवे में देरी हो जाव त हमार माई पूरा के पूरा कौशल्या बन जासु। ऊ कौशल्या, जेकरा राम लोग के समय रूपी कैकेयी वन में भेज देहले बिया। ओह बेरा त माई गावते-गावते इतना रोअस कि अवजवे बइठ जाव, -\nकेकई बड़ा कठिन तूँ कइलू\nराम के बनवा भेजलू ना।\nहो हमरो केवल हो करेजवा\nतुहू काढियो लेहलू ना।\nहमरा राम हो लखन के\nतुहू बनवा भेजलू ना।\nहमरा सीतली हो पतोहिया\nके तूँ बनवा भेजलू ना।\nराम के बनवा भेजलू ना।।\nओह बेरा हमहूँ उनका से छुप के उनका दर्द भरल गीतन के सुनीं आ पलक से टपके खातीर तइयार भइल लोर के पोंछ के कतहूँ दूर हट जाईं। लोकगीतन के बेर-बेर सुनके आ ओहमें आइल मुद्दन पर उनकर सोच आ संवेदना के त ना, बाकीर अपना माई के एगो केंद्र मानके बहुत कुछ समझले बानी। हमरा पूरा विश्वास बा कि लोकगीतन के मरम समझे वाला हर आदमी अइसने अनुभव से गुजरत होई। औरतन द्वारा गावे वाला लोकगीतन के स्वभाव ह कि ओहमें बहुते बड़को बात अक्सर कवनो साधारण घटना-प्रसंग के जरिए, बाकीर अनुभूति के गहनता से कहल जाला। गीतन के अंत में एकाध गो अइसन पंक्ति आ जाला, जवना से पहिले के साधारण घटना-प्रसंगों असाधारण रूप से महत्वपूर्ण बन जाला। लोकगीतन में जीवन-जगत के बड़का-बड़का तथ्य वस्तुनिष्ठ सहसंबंधन के बहाना से कहल जाला। आज के औपनिवेशिक आधुनिकता के पहिले सृष्टि आ समाज त का, परिवार के भारतो के अवधारणा खाली मनुष्य पर केंद्रित नइखे रहि गइल। ओह बेरा त आदमी के भौतिक सुख-समृद्धि खातीर खाँची भर प्राकृतिक उपादानन के बेहिसाब दोहनो के परंपरा नइखे, बाकीर प्रकृति के अवयवन के साथे प्यार, पारस्परिकता आ सहनिर्भरता के जीवन जीए पर जोर रहल बा। एही कारने त अपना किहा गंगा मइया बाड़ी, विन्हाचल देवी बाड़ी आ लगभग सब जाति-प्रजातिअन के पेड़न पर कवनो ना कवनो देवता के वास आ घर-दुआर मानल जाला।\nभले केहू हिम्मत क के दिल खोल के आ जबान के ताला तुर के स्वीकार ना करे, बाकीर आजुओ ढेर लोग बा कि जब घर में बेटी के जनम होला त ओह लोग के लागेला कि जिनगी में अन्हार हो गइल। महतारी बनल औरत अपनही के कोसे लागेले कि अगर ऊ जनती कि बेटी होई त कवनो जतन क के ओह मासूम के कोखिए में मार देती। बेटी के जनम के खबर पा के बाप मुँह लटकवले, मुरझाइल घूमे लागेले। ई सब औरतन के गीतियन में देखे के मिलेला -\nजब मोरे बेटी हो लीहलीं जनमवाँ\nअरे चारों ओरियाँ घेरले अन्हार रे ललनवाँ\nसासु ननद घरे दीयनो ना जरे\nअरे आपन प्रभु चलें मुरुझाइ रे ललनवाँ।\nअब पूरा के पूरा ई बुझाए बनेला कि समाज में बेटी के जनम से दुखी भइला पर, एह के खराब माने के आदत के एगो सीमा से अधिका बढ़े से रोके खातीर ओही समजवा के भीतरीये एगो लोक-विश्वास उभरेला। लोग के बुझइबे ना करे ला कि बेटी जनमला पर बाप-महतारी चाहे कुल-खानदान के लोग के लोग दुखी काहें होलें? चिंता काहें करेंले? एहके बिना जनले एह मुद्दा से कवनो लेखां न्याय नइखे हो सकत। ई चरचा आगे कइल जाई, जब एह कारन के साफ करे वाला परिस्थिति साफ हो जाई। वेटी के जनमला पर ओकरा के मारे के कोशिश चाहें अभिलाषा कवनो गीतन में ना मिलेला। जनमला के बाद बेटियो माई के कोख से जनमल, ओकरे खून-दूध से सीरजल आ पैदा भइल एगो संतान होले। ऊहो एगो बेटे जइसन अपना बाल-लीला से बाप-महतारी के करेजा जुड़इबे करेले। ओकरा प्यार-दुलार में बाप-महतारी जीवन की सगरो पीड़ा, भले तनीए देर खारीरा, भुला जाले।\nई सब भारतीय परंपरा से मान्यता प्राप्त संवेदना आ भावना हवे। आधुनिकता के अइला के साथही एगो आदर्श भारतीय परिवार के आदर्श स्त्री बनावे के अभियान के साथ ही संवेदना आ भावना घटल बा। भावना स्त्री बनवला के, भावना लोक-गीतन के। समय के साथे चले के होड़ लगावत आज के आदमी तर्क चाहे कुछू कहे बाकीर लोक-जीवन, लोक-साहित्य आ लोक गीतन के स्वरूप त विकसिते भइल बा। समृद्धे भइल बा। लोक-गीत आ लोक-अस्तित्व आधुनिक तार्किक सोच के परिणाम ना ह। एकरा के त बरीसन पहिले परिभाषित आ पोषित कइल गइल बा। ऋग्वेद के सुप्रसिद्ध पुरुष सूक्त में ‘लोक’ शब्द के व्यवहार जीवन आ जगह दूनों के अर्थ में कइल गइल बा। -\nनाभ्या आसीदंतरिक्षं शीष्र्णो द्यौः समवर्तत्।\nपद्भ्यां भूमिर्दि्दशः श्रोत्रात्तथा लोकां अकल्पयन्।।\nएह तरे के अनगिनत उदाहरणन से साफ हो जाता कि सामान्य जीवन आ स्थान से जुड़ले संगीत के लोक-संगीत कहल जाला। लगभग सब भाषा आ बोलियन के अधिकांश लोक-संगीत लिखित कम, मौखिक ढेर बा। गायन के विरासत के रूप में लोक-संगीत कई पीढ़ी से आवत जन-जीवन के दर्पण होला। जनता के हृदय के उद्गार होला।\nगँव-जवार के लोग संस्कार, ऋतु, पूजा-व्रत, अउरी दोसर कार्यकलापन आदि के अवसर पर जब अपना मन के भावना के उद्गाार गा के करे ला लोग त अइसही लोक-संगीत के सृजन हो जाला। लोक-संगीत सभ्यता, संस्कार आ समाज के समृद्ध करे के साथे-साथे बोली, भाषा आ भावो के एगो अलगे पहचान देबे में सक्षम होले। भोजपुरी लोक-संगीत के त अपना सरसता, मादकता, समृद्धि, उन्माद, अपनापन, ठेंठपन आदि के कारने सबसे समृद्ध कहल जा सकल जाता। जन-जन में अपना प्रचुरता, व्यापकता आ पइठ के कारने भोजपुरी लोक-संगीत के प्रधानता स्वाभाविक बा।\nमजूरी कई के\nहम मजूरी कई के\nजी हजूरी कई के\nअपने सइयाँ केऽऽ\nअपने बलमा के पढ़ाइब\nमजूरी कई के।।\nभोजपुरी पुरूब के बोली ह। पुरूब! जहवाँ के माटी सदानीरा नदियन के तरंगन आ रस से हमेशा आप्लावित रहेले। जब मटिए सरस होई त संगीत के सुर में निरसता कहाँ समाई? जब सरसता, मादकता, सुन्दरता, प्रेम, ममता, समर्पण, परिश्रम, जीवटता, जीवन आदि के बात आई त जीवन देवे वाली, जीवन भोगे वाली आ जीवन बनावे वाली नारी के तरे बँच जाई? --- नारी त जीवन के आधार होले। लोक-संस्कृति, लोक-संस्कार, लोक-जीवन नारीए से जीअ ता, त लोक-संगीत ओह देवी के बिना के तरे हो सकेला?\nकुछ साल पहिले के बात ह, हम अपना शहर में हमेशा सिनेमा देखे जाईं। एगो चित्र मंदिर में त लाम-नियर एक बरीस से सिनेमा शुरू भइला के पहिलवाँ एगो विज्ञापन हमेशा देखावल जाव। हम ओह विज्ञापनवा के देख-देख के अकुता गइल रहनी बाकीर ओकरा शब्दन में डूब गइल रहनी। वाॅयस-ओवर के एकहक शब्दवा हमरा भेजा में चित्र बनावे लागे। ‘नारी! प्रकृति की अनुपम कृति। प्रेम और सौंदर्य की प्रतिमूर्ति! --- ममता और स्नेह का साकार रूप।’\nतब जयशंकर प्रसाद जी के लाइन जीभ पर जुगाली करे लागे -\nनारी तुम केवल श्रद्धा हो,\nविश्वास रजत नग-पद-तल में।\nपियुष-स्रोत सी बहा करो\nजीवन के सुन्दर समतल में।।\nनारी चर्चा के बिना कवनो देश, समाज आ वातावरण के लोक-संगीत के जीरो आ खार कहल जा सकल जाता। भोजपुरियो-संगीत में नारी के अनगिनत रूपन के चर्चा का बरनन देखल जाला। भोजपुरी के सिंगार, करुणा, वीर, हास्य, निरगुण संगीत होखे चाहें आजु काल्ह के फिल्मी ठुमका, सगरो झाँझ, पखावज, हारमोनियम, बैंजू, गिटार नारीए के आगे-पाछे अपना सुर के साधना करत लउके ले। सोहर में नारी के एगो रूप देखीं -\nमचीया बइठल मोरे सास\nसगरी गुन आगर हेऽ।\nए बहुअर, ऊठऽ नाही पनीया के जावहु\nचुचुहीया एक बोलेलेऽ हेऽ।।\nभोजपुरी लोक-संगीत में बरनन चाहे ऋतुअन के होखे, चाहे ब्रत के, चाहें देवी-देवता के, चाहें संस्कार के, जातियन के होखे चाहें मेहनत-मजुरी के, हर संगीत में नारी के सगरो रूप को पावल जा सकता। भोजपुरी लोक-संगीत आल्हा भले वीर रस से सराबोर रहेला त का ह, नारी विवशता, अधिकार, सुन्दरता आ समर्पन के बहाने लउकीए जाले, -\nजाकी बिटिया सुन्दर देखी, ता पर जाई धरे तरवार।।\nचार मुलुकवा खोजि अइलो कतहु ना जोड़ी मिले बार-कुँआर\nकनिया जामल नैनागढ़ में राजा इन्दरमल के दरबार\nबेटी सयानी सम देवा के बर माँगल बाघ झज्जार\nबडि़ लालसा बा जियरा में जो भैया के करों बियाह\nकरों बिअहवा सोनवा सेऽ -----।।\nफगुआ आ चइता के शब्द त जइसे नारीण् से जनमल बा, -\nगोरी भेजे बयनवा हो रामा\nअँचरा से ढाकि-ढाकि के।।\nसावन के हरिहरी में सगरो भोजपुरिया धरती लहलहात रहेले, तब कवनो नवही मेहरारू अपना सुहाग से दूर ना रहे के चाहे ले। कजरी के गीतन में नारी के प्रेयसी स्वरूप के देख के केवर मन ना द्रवित होई, -\nभइया मोर अइलें बोलावे होऽ\nसवनवा में ना जइबें ननदी।\nचहें भइया रहें चाहें जाएँ होऽ\nस्वनवा में ना जइबें ननदी।।\nभोजपुरी-क्षेत्र में मनावे वाला सगरो ब्रत-त्योहारन में नारी के पावन रूप के बरनन अपने आपे लउक जाला। व्रत-त्योहार त वइसही स्त्री के निष्ठा के प्रतीक ह। त फेरू ओहसे नारी अलगा के तरे हो सकेले? भोजपुरी माटी के सबसे पावन व्रत छठ में करुणा से सनाइल, छठ माता के आशीष पावे के आग्रही एगो नारी के चित्रण देखीं, -\nपटुका पसारि भीखि माँगेली बालकवा के माई\nहमके बालकऽ भीखि दींहि, ए छठी मइया\nहमके बालकऽ भीखि दींहि।\nनिर्गुण में त नारीए आत्मा बन जाले। ऊहे वाचको रहे ले, ऊहे याचको रहेले। दाता और भिखारी, सब नारीए रहेले, -\nजबसे गवनवा के दिनवा धराइल\nअँखिया ना नींद आवे\nहम कह सके नी कि नारी चइता के बिरह ह। ऊ लोरी के थाप ह। नारी निरगुन के सब छंद ह। ऊ कँहरवा के कलपत पीड़ा ह। पचरा के झूमत भक्तिन ह। आल्हा के मर्दानी अवतार ह। नारी फगुआ के मांसल मतवना ह। छठ के समर्पित सुशीलता ह। ऊहे विदाई की लोर ह। सोहर के सद्यः-प्रसूता माई ह। बिरहा के अलाप ह। झूमर के भाव व्यंजना ह। जँतसार के ध्वनि पर नाचत रगवो नारीए ह। नारी बारहमासा के वर्णन ह। निर्धनता के आह नारीए व्यक्त करे ले। रिश्तन के सगरो डोर नारीए सम्हारे ले। भोजपुरी के कवनो लोक-संगीत के बात कइल जाव, नारीए के रूप पहीले झलकेला। ननद-भौजाई के टिभोली होखे चाहें सास के शासन, देवर के छेड़छाड़ होखे, चाहे जेठ के बदमाशी, नारी के खाली उपस्थितिए से लोक-संगीत में इनकर बरनन संभव होखे ला।\nकुँआर लड़की भाई के शुभ के खातीर कातिक में पिडि़या के व्रत रहेली सों त महतारी लोग अपना पूत के रक्षा खातीर जिउतिया। मेहरारू अपना सुहाग के रक्षा खातीर तीज व्रत रहली सों त एही तरे औरतन में बहुरा आ पनढरकउवा जइसनका ढेर व्रत-त्योहार देखल जाला। नारीए के माध्यम से भोजपुरी लोक-संगीत में जन-जीवन के आर्थिको पक्ष के झाँकी प्रस्तुत हो जाला। देखीं ना, -\nसोने के थाली में जेवना परोसलों,\nजेवना ना जेवें अलबेला,\nबलम कलकत्ता निकल गयो जीऽऽ।\nभोजपुरी लोक साहित्य में नारी के जवन चित्रण कइल गइल बा, ऊ मांसल, मादक आ आकर्षक भइला के साथे-साथे रसदार, शिष्ट आ सभ्यो बा। पति-पत्नी, भाई-बहीन, माई-बेटी, ननद-भौजाई, सास-पतो हके जवन बरनन हमनी के सामने मिलेला, ओह से समाज में नारी के अनगिनत चित्र अंकित हो जाला। नारी के जवना रूप के शुद्ध आ सत्य बरनन भोजपुरी लोग-संगीत में पावल जाला, ऊ दोसरा जगे दुर्लभ बा।\nसमय के साथे बदलाव के बयार के गंध सभे सूँघता। भोजपुरी के लोक-संगीतो ओह से अछुत नइखे। व्यावसायिकता आ बाजारू संस्कृति लोक-संगीत के कुछ रंगीन क देहले बा। भोजपुरीओ लोक-संगीत पर आधुनिकीकरण के मुलम्मा चढ़ाके बाजार में परोसल जाता। मांसलता के वर्चस्व के साथही रसदार रूपो के बिसारल जाता। भोजपुरी जइसन गंभीर आ समृद्ध भाषा के दूषित कइल जाता। भोजपुरी भाषा, भाव आ संगीतो में रोज नया-नया जीए-खाए आ दू पइसा कमाए के अवसरो सृजित कइल जाता। नारी के अनेक रूपन के बरनने से भोजपुरी के लोक-संगीत के अतीत त समृद्धे बा, वर्तमानो में रोजगार के अवसर उपलब्ध हो ता। एह आधार पर कहल जा सकता कि अगर अपना जबान आ कलम पर संयम रहल त आवे वाला आपनो काल्हू बड़ा उजर बा। ई त सचहूँ कहल गइल बा कि हर सफलता के पाछे एगो नारीए के हाथ रहेला। एकरा के मानला के साथही स्वीकारो करे के क्षमता राखे के पड़ी। नारीए से त ई सृष्टि बा।\nअनेक पत्र-पत्रिकन में तीन सौ से अधिका लेख, दर्जनो कहानी, आ अनेके कविता प्रकाशित।\nआकाशवाणी गोरखपुर से कईगो कहानियन के प्रसारण, टेली फिल्म औलाद समेत भोजपुरी फिलिम ‘कब आई डोलिया कहार’ के लेखन अनेके अलबमन ला हिंदी, भोजपुरी गीत रचना.


कहले बानी त जइबे करब : पवन सिंह के दावा – Anjoria\nकहले बानी त जइबे करब : पवन सिंह के दावा\nApril 4, 2010 OmPrakash Singh फिल्म, मनोरंजन 2\nआये दिन कवनो ना कवनो लोकप्रिय कलाकार का साथे अइसन होत रहेला कि ओकरा नाम पर कवनो कार्यक्रम में भीड़ जुटा लिहल जाला आ बाद में कह दिहल जाला कि फलां कारण से फलां जी ना आ पवलें. पवनो सिंह का नाम पर पिछला दिने आरा में अइसने भइल. बड़का बड़का होर्डिंग आ पोस्टर बैनर लगा के एलान भइल कि पवन सिंह के कार्यक्रम बा. कुछ लोग पवन सिंह के फोन कइल त मालूम चलल कि पवन के ई बात मालूमे नइखे. से ओह प्रोग्राम में ना त ऊ जाये वाला रहलें ना गइलें.\nआजुकाल्हु पवन सिंह के हवा बहत बा. जवना फिल्म मे होखस ओह फिल्म के, जवना स्टेज शो में चहुँपस ओह शो के सफलता गारण्टेड हो गइल बा. आ लोग त उनकर अइसन दिवाना हो गइल बा कि नाम सुनते भीड़ बन के चहुँप जाला लोग. अबही पिछलके दिने जब मुंबई में अपना फिल्म जब केहू दिल में समा जाला के प्रोमो खातिर चहुँपलन त दर्शकन के भीड़ उनुका से हाथ मिलावे आ गले लगावे खातिर टूट पड़ल रहे.\nस्रोत : खालिद\nदेसी ना, हमके विदेशी चाहीं …\nअपना प्यार खातिर दुनिया जला देबे के तइयार रवि\nAisan afwah na udawe ke chahi….


टटका खबर, शुक, १६ जुलाई – Anjoria\nरुपिया के प्रतीक चिह्न जारी भइल\nभारतीय मुद्रा रुपिया के अब आपन प्रतीक चिह्न होखी. डालर, पाउण्ड, येन, यूरो सभकर आपन अलग निशान बा बाकिर बाकी देशन के मुद्रा के ना त कवनो इज्जत बा ना प्रतीक चिह्न. अब भारत अपना रुपिया खातिर प्रतीक चिह्न जारी कर दिहलसि. एह निशानी के आईआईटी मुंबई से पोस्ट ग्रेजुएट उदय कुमार बनवले जवना खातिर उनका के अढ़ाई लाख रुपिया के इनाम मिली. उदय कुमार अब गुवाहाटी आईआईटी में सहायक प्रोफेसर बनावल गइल बाड़े.\nमुलायम मुसलमानन से माफी मँगलन\nमुलायम काल्हु एगो बयान जारी कर के मुसलमान लोग से माफी मँगले बाड़न कि पिछला चुनाव में ऊ कल्याण से दोस्ती करे के गलती कर बइठलन. शायद अब ऊ अब आजम खान के गोड़धरिया करे जासु कि आईं सरकार पार्टी में लवटि आईं. ओने कल्याण सिंह कहले बाड़े कि माफी त मुलायम के पिछड़न से माँगे के चाहीं जेकरा खातिर मुलायम कुछ ना कइलें. कल्याण कहले कि मुलायम दगाबाज धोखेबाज आदमी हउवन आ उनका कवनो बात के भरोसा कइल ठीक ना रही.\nबलात्कारी अपना शिकार से शादी कइला का बाद ओकर हत्या कर दिहलसि\nमुजफ्फरनगर के कसमपुर गाँव के ललित ईदलपुर के एगो लड़की संगीत के बहला फुसला के ओकर यौन शोषण कइलस आ जब बाट खुलल त पर पंचायती का दबाव में ओह लड़की से शादी कर लिहलसि. शादी का सात दिन भीतरे ओकर हत्या कर दिहलस आ मायके वालन के बिना बतवले ओकर अंतिम संस्कारो कर दिहलसि. अब लड़की के भाई थाना में केस दर्ज करवले बा.\nबाकिर थानेदार कोतवाल पर कतना भरोसा कइल जा सकेला\nपीलीभित के बीसलपुर में एगो दरोगा अपना दू गो साथियन संगे मिल के एगो लड़की के उठा लिहलसि आ थाना पर ले आके ओकरा साथे कई दिन तक सामूहिक बलात्कार कइले सँ. लड़की जब ओहिजा से निकल सकल त पुलिसे का लगे रिपोर्ट दर्ज करावे चहुँपल जहाँ ओकर एको ना सुनल गइल. बाद में कोर्ट में गोहार लगवला का बाद ओह दरोगा समेत तीनम जने का खिलाफ मुकदमा दर्ज करावल गइल बा. बाकिर होखी हवाई कुछ ना एतना तय मानीं. अबहीं अपना देश में इंसाफ ओह दर्जा के नइखे जहाँ कवनो आम आदमी कवनो बरियार का खिलाफ मुकदमा जीत पावो.\nमानीं भा ना बाकिर अब बिहार में केहू बैकवार्ड फारवार्ड नइखे\nआ ई बात दोसर केहू ना खुद लालू कहले बाड़े जिनकर भूरा बाल साफ करे के बयान कबो बहुते चर्चित भइल रहे. लालू कांग्रेस आ भाजपा में मिलीभगत के आरोप लगवले बाड़े आ कहले बाड़न कि कांग्रेस के मिले वाला वोट भाजपा के फायदा चहुँपाई. अलगा बात कि दिल्ली में लालू कांग्रेसे का आँचर का छाँह में बाड़े. दोसर बात लालू ई कहले बाड़े कि नक्सलियन के मारल मत जाव ओकनी के गिरफ्तार करे के चाहीं.\nबिहार में साढ़े एगारह हजार के घोटाला के जाँच के आदेश\nपटना हाई कोर्ट काल्हु ट्रेजरी से साढ़े एगारह हजार करोड़ के अनियमित निकासी के जाँच करावे खातिर सीबीआई के बोलवले बा जवना से जाँच के प्रक्रिया सुनिश्चित कइल जा सको. निकासी साल २००० से साल २००८ का बीचे भइल आ एह दौरान पाँच साल ले राबड़ी देवी मुख्यमंत्री रहली. अब विपक्षी मुख्यमंत्री आ उप मुख्यमंत्री से इस्तीफा माँगत बाड़े. अलग बात बा कि लालू चुप्पी लगवले बाड़न. जदयू प्रवक्ता शिवानन्द तिवारी के कहना बा कि ई घोटाला ना ह बलुक उपयोगिता प्रमाणपत्र समय पर ना जमा करे के लापरवाही भर ह.\nएगो एंटीवायरस वेब ब्राउजर हिन्दुस्तान में बनावल गइल\nमोजिला के ओपन सोर्स पर आधारित एगो नया ब्राउजर एपिक नाम से एगो हिन्दुस्तानी कंपनी जारी कइले बिया. एह ब्राउजर के http://www.epicbrowser.com/ से फोकट में डाउनलोड कइल जा सकेला. ई पहिलका ब्राउजर होखी जवना में एंटी वायरस शामिल बा आ मुफ्त मिल रहल बा.\nकुरेशी कहले कि भारत अबही बातचीत करे के तइयार नइखे\nपाकिस्तानी विदेश मंत्री शाह मोहम्मद कुरेशी के कहना बा कि भारत अबही बातचीत के तइयार नइखे. साथही इहो कहले बाड़न कि काश्मीर के बातचीत में शामिल कइला बिना कवनो बातचीत ना हो पाई. ऊ भारत के विदेश सचिव पिल्लई के बहुते खराब कहलन जब पिल्लई पाकिस्तान के आईएसआई के मुंबई हमला में संलग्न बतवले. एकरा उल्टा भारत के विदेश मंत्री एसएमकृष्णा कहले बाड़न कि बातचीत में प्रगति हो रहल बा. भाजपा कृष्णा के आलोचना कइले बिया कि ऊ पिल्लई के बचाव ना कइले.\nबाभली बराज चहुँपला पर नायडू के गिरफ्तार कर लिहल गइल\nआंध्र के पूर्व मुख्यमंत्री चन्द्र बाबू नायडू के महाराष्ट्र का मराठवाड़ा में बनत बाभली बराज पर गइला का चलते सात गो विधायकन आ पाँच गो सांसदन का साथे गिरफ्तार कर लिहल गइल. आंध्र एह बराज का खिलाफ सुप्रीम कोर्ट में याचिका दाखिल कइले बा बाकिर कोर्ट महाराष्ट्र के बाँध बनावे के अनुमति देत अतने बंधन लगवले बा कि अबहीं ओह बराज में फाटक ना लगावल जाव. महाराष्ट्र के मुख्यमंत्री नायडू के पहिलही चेतवले रहले कि अइला पर गिरफ्तार कर लिहल जाई.\nभारत आस्ट्रेलिया क्रिकेट सीरीज का तारीख में बदलाव का बावजूद अबहियो ऊ तारीख कामनवेल्थ गेम्स से टकरात बा. गेम्स आयोजक समिति सरकार का लगे गोहार लगवले बिया कि क्रिकेट कंट्रोल बोर्ड से कह के तारीख में बदलाव करावल जाय.\nडिएगो माराडोना अर्जेंटिना के फुटबाल कोच बनल रहीहें. फीफा वर्ल्ड कप में अन्तिम चार में अर्जेंटिना ना चहुँप पवले रहे.\nबेल्जियम का साथे चल रहल दुसरको हॉकी टेस्ट भारत तीन दू से जीत लिहलसि आ अब सीरीज में आगा चल रहल बा.\nफीफा वर्ल्ड कप में स्पेन के जीत के भविष्यवाणी करे वाला आक्टोपस पाल बाबा अब स्पेन के यात्रा पर जाये वाला बाड़न.\nPrevious Post: मत मारीं हमके\nNext Post: Pawan Singh and Alok Kumar join hands\ngopal rai bhojpuri jagat ke khas singer our actor hai. unho ne aslilta ke khilaph jang chhedi hai jo bahut hi kabile tarif hai. hum unki film ki safalata ki kamna karte hai. sath hi anjoria.com ko badhai bhi.\nmukesh chandra srivastav


कोर्स आ कैरियर – Anjoria\nCategory: कोर्स आ कैरियर\nबनारस हिन्दू विश्वविद्यालय में मौजूदा शैक्षणिक सत्र से भोजपुरी में डिप्लोमा आ सर्टिफिकेट कोर्स के शुरूआत होखे जा रहल बा. एक साल के पीजी डिप्लोमा पूर्णकालिक होखी. दू साल वाला…\nएक बेर के बाति हऽ. अमेरिका के एगो शहर में एगो व्यवसायी करजा में डूबल रहे आ ओकरा कवनो राह ना लउकत रहे. महाजन लेहना खातिर जियल जंजाल बनवले रहलें…\n– आशुतोष कुमार सिंह भोजपुरी बोले वालन के एह देश आ दुनिया में कमी नइखे, बाकिर भोजपुरी लिखे वालन के बहुते कमी बा. जब ले कवनो भासा के बोले के…\nमई 16, 2010 OmPrakash Singh\nभोजपुरी के बढ़त लोकप्रियता देख के गैर भोजपूरी भाषी लोगो भोजपुरी के डिग्री लेबे लागल बा. बाकिर अबही ले भोजपुरी इलाका के लोग एह सुविधा के लाभ उठावे में पाछा…\nभोजपुरिये में सबकुछ परोसे के अपना प्रयास के सफल करे खातिर तय कइल जा रहल बा कि अँजोरिया पर कोर्स आ कैरियर से जुड़ल सवाल आमन्त्रित कइल जाव. एहसे नवहियन…


कहो फलाने अब का होई – Anjoria\nअक्टूबर 18, 2011 अशोक मिश्र, कतरब्योंत\nसबेरे मार्निंग वॉक करे निकलनी त सोचली कि उस्ताद मुजरिम से मिल लिहल जाव. से वॉक से लवटति घरी उनुका ‘गरीबखाना’ पर पहुंच गइनी. हमरा के देखते मुजरिम खुश हो गइलन आ कहले, ‘आवऽ..आवऽ..बड़ा मौका पर आइल बाड़ऽ. तोहरा के अबही थोड़ देर पहिले यादे करत रहीं. बात दरअसल ई बा कि एगो कविता के कुछ लाइन के मतलब हमरा समुझ में नइखे ऽत. तू काव्यप्रेमी हउवऽ एहसे हो सकेला कि तू ओकर अर्थ बता सकऽ. कविता के लाइन हईं सँ ‘कहो फलाने अब का होई…। अब तौ छूटल घाट, धोबिनिया पटक-पटक कै धोई। कहो फलाने अब का होई…।’\nउस्ताद मुजरिम के बाति सुनिके पलभर ला त हमार दिमाग भक्क से उड़ गइल. कुछ देर ले सोचनी-विचारनी. फेर कहनी, ‘उस्ताद! ई लाइन कवना कवि के हऽ, से त हम ना बता सकीं. हमार अंदाज बा कि ई उत्तर प्रदेश के कवनो पुरान लिखाड़ कवि के ह. हँ एह लाइनन के अर्थ संदर्भ बदलला पर बदल जाई. अगर हम एकरा के कबीर के रहस्यवादी दर्शन से जोड़ीं, त एकर मतलब ई होई कि एह धरती पर पापाचार अउर अनैतिक कृत्य देख-सुनि के एगो आत्मा बिलबिला उठत बिया आ दोसर आत्मा से कहत बिया कि हे भाई! भगवान हमनी के एह धरती पर लोग के भला करे भेजले रहले, एह बाति के हमनी का माया, मोह, भाई-भतीजावाद में पड़ि के भुला गइनी. अब आखिरी समय आ पहुंचल बा, अब त धोबिन रूपी परमात्मा पाप-पुण्य रूपी घाट पर हमनी के पटक-पटक के धोइहें आ हमनियो कि चौसठ करोड़ योनियन में भटके खातिर भेज दीहें. ऊ आत्मा तब डेरा के पूछत बिया कि, “हे भाई! अब हमनी के का होखी ?”\nएतना कहि के हम सांस लेबे रुकनी आ कहल शुरू कइनी, ‘एकर दोसरका अर्थ में पूरा लोकतांत्रिक व्यवस्था के रहस्य लुकाइल बा. एह लाइनन के गहन मीमांसा कइला पर ई अर्थ निकलत बा कि एगो सांसद भा मंत्री दोसरा सांसद भा मंत्री से कहत बा कि हे भाई! हमनी के का होई ? अबकी चुनाव अइला पर जनता रूपी धोबिन पोलिंग बूथ रूपी घाट पर हमनी के वोट ना दे के हमनी के पटक दी आ आजु जवन नेता विपक्ष में बइठल बाड़न, ऊ हमनी के कइल भठियरपन का खिलाफ जांच आयोग बइठा के हमनी के सगरी कृत्य धो दी.’ एतना कहके हम सांस लेबे खातिर रुकनी.\nहमार बाति सुनि के मुजरिम मंद-मंद मुसुकात रहलन आ फेर कहले, ‘तोहरा लेखा योग्य शिष्य पा के हम धन्य हो गइनी. एह लाइनन के तू जवन सुंदर व्याख्या कइलऽ, ऊ काव्य के बड़का-बड़का महारथियनो खातिर दुरूह हो सकत रहे. हम तोहरा व्याख्या से संतुष्ट बानी.’ एतना कहि के उस्ताद मुजरिम हमरा के चाय बनावे के हुकुम सुनवले आ अपने सोफा पर पसरत खर्राटा लेबे लगलन. आ हम चाय बनावे के हुकुम पर बिनबिनात रसोई में घुस गइनी.\nOne thought on “कहो फलाने अब का होई”\nअक्टूबर 19, 2011 को 1:15 पूर्वाह्न पर


माता सोनिया के चरण में गिरला का बाद अब रामदेव हल्ला बोल करे के धमकी दिहलन – टटका खबर\nमाता सोनिया के चरण में गिरला का बाद अब रामदेव हल्ला बोल करे के धमकी दिहलन\nदिल्ली में पिछला दू दिन से आन्दोलन करत बाबा रामदेव शुरू में त बहुते मुलायम रुख अपनवलन आ अपना भाषण में सोनिया गाँधी के माता सोनिया कह के संबोधित कइलन. अब बाबा रामदेव के कहना बा कि अगर सरकार उनुका माँग पर धेयान नइखे देत त ऊ तीन दिन के उपवास का बाद फेर तीन दिन के उपवास पर चल जइहें. आ अगर चौदह अगस्त ले सरकार ना मानल त ऊ हल्ला बोल करे के गोहार लगइहें.\nहालांकि एह हल्ला बोल के स्वरूप का होई एह बारे में अबहीं रामदेव कवनो संकेत नइखन दिहले.\nचरचा बा कि अपना सहयोगी बालकृष्ण के बचावे खातिर रामदेव कांग्रेस पर हमलावर नइखन होखत आ बहुते मेहुर मेहुर तरीका से आपन बात कहत बाड़न. अन्ना टीम के राजनीति में चल गइला से बाबा रामदेव के सामाजिक आंदोलन के मैदान खाली भेंटा गइल बा आ ऊ अब एकर भरपूर फायदा उठावल चाहत बाड़न.